title: Neuvoston päätös (YUTP) 2017/633, annettu 3 päivänä huhtikuuta 2017, pienaseiden ja kevyiden aseiden laittoman kaupan kaikkien osa-alueiden ehkäisemistä, torjumista ja poistamista koskevan Yhdistyneiden kansakuntien toimintaohjelman tukemisesta

text:
               4.4.2017

               FI

               Euroopan unionin virallinen lehti

               L 90/12

         NEUVOSTON PÄÄTÖS (YUTP) 2017/633,
   annettu 3 päivänä huhtikuuta 2017,
   pienaseiden ja kevyiden aseiden laittoman kaupan kaikkien osa-alueiden ehkäisemistä, torjumista ja poistamista koskevan Yhdistyneiden kansakuntien toimintaohjelman tukemisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Yhdistyneiden kansakuntien (YK) pienaseiden ja kevyiden aseiden laittoman kaupan kaikkia osa-alueita koskevaan konferenssiin osallistuneet valtiot hyväksyivät 20 päivänä heinäkuuta 2001 pienaseiden ja kevyiden aseiden laittoman kaupan kaikkien osa-alueiden ehkäisemistä, torjumista ja poistamista koskevan YK:n toimintaohjelman, jäljempänä ’YK:n toimintaohjelma’. YK:n yleiskokous hyväksyi 8 päivänä joulukuuta 2005 kansainvälisen välineen, jonka avulla valtiot voivat tunnistaa ja jäljittää nopeasti ja luotettavasti laittomat pienaseet ja kevyet aseet, jäljempänä ’kansainvälinen jäljittämisväline’. Näissä molemmissa kansainvälisissä välineissä todetaan, että valtiot tekevät tarvittaessa yhteistyötä YK:n kanssa tukeakseen välineiden tehokasta täytäntöönpanoa.

               (2)

               Neuvosto hyväksyi 12 päivänä heinäkuuta 2002 yhteisen toiminnan 2002/589/YUTP (1).

               (3)

               Joulukuun 16 päivänä 2005 kokoontunut Eurooppa-neuvosto hyväksyi pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumista koskevan EU:n strategian. Kyseisessä strategiassa mainitaan YK:n toimintaohjelman tukeminen ensimmäisenä kansainvälisen tason painopistealana ja kehotetaan hyväksymään kansainvälinen oikeudellisesti sitova väline pienaseiden ja kevyiden aseiden sekä niissä käytettävien ampumatarvikkeiden jäljittämiseksi ja merkitsemiseksi.

               (4)

               Kun kansainvälinen jäljittämisväline oli hyväksytty, unioni tuki sen täysimääräistä täytäntöönpanoa hyväksymällä ja panemalla täytäntöön neuvoston yhteisen toiminnan 2008/113/YUTP (2). Neuvosto antoi myönteisen arvion yhteisen toiminnan 2008/113/YUTP täytäntöönpanosta.

               (5)

               Neuvosto hyväksyi 18 päivänä heinäkuuta 2011 päätöksen 2011/428/YUTP (3).

               (6)

               Laittomasti hankittuja pienaseita on käytetty terrori-iskuissa Euroopassa.

               (7)

               YK:n toimintaohjelman täytäntöönpanoa käsitelleen vuoden 2016 kuudennen valtioiden kaksivuotiskokouksen, jäljempänä ’BMS6’, loppuraportissa todettiin seuraavaa:

                           —

                           On tarpeen tehostaa pienaseiden ja kevyiden aseiden jäljittämistä konflikti- ja konfliktinjälkeisissä tilanteissa, mukaan lukien avustamalla valmiuksien kehittämisessä, jotta voidaan tunnistaa ja hillitä laittomien pienaseiden ja kevyiden aseiden leviäminen konflikti- ja konfliktinjälkeisille alueille, antaa ennakkovaroitus tällaisten aseiden epävakauttavasta leviämisestä ja ehkäistä konfliktia.

                           —

                           YK:n toimintaohjelman ja kansainvälisen jäljittämisvälineen täytäntöönpanon tueksi tarkoitetuissa hankkeissa ja toisaalta kestävän kehityksen tavoitteisiin liittyvissä hankkeissa kannattaa hyödyntää niiden keskinäistä synergiaa.

                           —

                           Vuonna 2018 pidettävässä kolmannessa tarkastelukonferenssissa on tarpeen tarkastella, millä tavoin pienaseiden ja kevyiden aseiden valmistuksen, teknologian ja suunnittelun viimeaikainen kehitys vaikuttaa YK:n toimintaohjelmaan.

                           —

                           Viimeaikainen kehitys huomioon ottaen on tarpeen lisätä vuoropuhelua teollisuuden kanssa varsinkin pienaseiden ja kevyiden aseiden tehokkaan merkitsemisen osalta.

                           —

                           On tarpeen lisätä kansallisia valmiuksia ottaa huomioon tarkoituksenvastaisiin siirtoihin liittyvät riskit pienaseiden ja kevyiden aseiden vientilupahakemuksia arvioitaessa ja ottaa käyttöön sellaisia asianmukaisia lakeja, asetuksia ja hallinnollisia menettelyjä – ellei niitä vielä ole olemassa – jotka ovat valtioiden voimassaolevien, asiaankuuluvasta kansainvälisestä oikeudesta johtuvien velvollisuuksien mukaisia, jotta varmistetaan pienaseiden ja kevyiden aseiden viennin, kauttakuljetuksen ja tuonnin tehokas valvonta, mukaan lukien käyttötarkoitustodistuksen käyttö sekä tehokkaat oikeudelliset ja lainvalvontatoimenpiteet.

                           —

                           YK:n toimintaohjelman täysimääräinen ja tehokas täytäntöönpano estää osaltaan terroristeja hankkimasta pienaseita ja kevyitä aseita ja vähentää näin terrori-iskujen mahdollisia vaikutuksia,

         ON HYVÄKSYNYT TÄMÄN PÄÄTÖKSEN:
   1 artikla
   1.   Pienaseiden ja kevyiden aseiden laittoman kaupan torjunnan tukemiseksi niiden tarkoituksenvastaisten, mukaan lukien varkauden, katoamisen ja luvattoman jälleenviennin johdosta laittomille markkinoille, laittomille aseistetuille ryhmille, terroristeille ja muille luvattomille vastaanottajille tapahtuvien siirtojen riskiä vähentämällä unionin tavoitteena on tällä päätöksellä

               —

               tukea YK:n toimintaohjelmaa ja kansainvälistä jäljittämisvälinettä,

               —

               varmistaa YK:n toimintaohjelman ja kansainvälisen jäljittämisvälineen tarkoituksenmukaisuus ja parantaa niiden tehokkuutta,

               —

               tukea toimia, jotta vuoden 2018 YK:n toimintaohjelman toteuttamisen edistymistä tarkasteleva kolmas YK:n konferenssi, jäljempänä ’RevCon3-konferenssi’, olisi onnistunut ja sen tulokset olisivat merkityksellisiä.

         2.   Edellä 1 kohdassa tarkoitettujen tavoitteiden saavuttamiseksi unioni tukee tällä päätöksellä

               —

               RevCon3-konferenssin valmistelua, mihin kuuluu sarja aihekohtaisia symposiumeja ja alueellisia konferensseja;

               —

               RevCon3-konferenssissa esitettävien, YK:n jäsenvaltioiden YK:n toimintaohjelman ja kansainvälisen jäljittämisvälineen täytäntöönpanosta laatimien kansallisten raporttien kattavaa analysointia;

               —

               kolmansien maiden osallistujille tarkoitettua sponsoriohjelmaa;

               —

               teknisen tuen antamista RevCon3-konferenssin puheenjohtajalle;

               —

               neljää aihekohtaista symposiumia, joiden tuloksena saadaan toimintalähtöisiä havaintoja pienaseiden ja kevyiden aseiden valvontaan liittyvistä aiheista. Valitut aiheet määriteltiin prioriteeteiksi EU:n valmisteluasiakirjoissa, jotka toimitettiin YK:n toimintaohjelman kokouksille (BMS5 vuonna 2014 ja BMS6 vuonna 2016) ja jotka otettiin huomioon näiden kokousten loppuasiakirjoissa:

                           i)

                           pienaseiden ja kevyiden aseiden jäljittäminen ja varastojen hallinnointi konflikti- ja konfliktinjälkeisissä tilanteissa;

                           ii)

                           pienaseet ja kevyet aseet sekä kestävän kehityksen toimintaohjelma 2030, mukaan lukien kestävän kehityksen tavoite 16 ja pienaseiden ja kevyiden aseiden valvonnan sukupuolinäkökohdat;

                           iii)

                           pienaseiden ja kevyiden aseiden valmistuksen, teknologian ja suunnittelun viimeaikainen kehitys sekä siitä johtuvat haasteet ja mahdollisuudet YK:n toimintaohjelman ja kansainvälisen jäljittämisvälineen täytäntöönpanon kannalta;

                           iv)

                           YK:n toimintaohjelman, asekauppasopimuksen ja muiden asiaankuuluvien välineiden keskinäinen synergia;

               —

               viittä alueellista konferenssia, joissa on tilaisuus keskustella valikoitujen alueiden hallitusten edustajien ja alueellisten järjestöjen kanssa aihekohtaisten symposiumien loppuasiakirjoista;

               —

               YK:n toimintaohjelman ja kansainvälisen jäljittämisvälineen täytäntöönpanosta laadittujen kansallisten raporttien analyysia, jossa keskitytään täytäntöönpanohaasteisiin, jotka tarjoavat tilaisuuksia yhteistyöhön ja avunantoon;

               —

               RevCon3-konferenssin perustan vahvistamista sponsoriohjelmalla ja RevCon3-konferenssin puheenjohtajalle annettavalla teknisellä tuella; sekä

               —

               tiedotustoimia: lausunnot lehdistölle ja oheistapahtumat.

         3.   Yksityiskohtainen kuvaus 2 kohdassa tarkoitetusta hankkeesta on tämän päätöksen liitteessä.
   2 artikla
   1.   Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, vastaa tämän päätöksen täytäntöönpanosta.
   2.   YK:n aseriisuntatoimisto, jäljempänä ’UNODA’, huolehtii 1 artiklan 2 kohdassa tarkoitetun hankkeen toteuttamisesta ja sitä avustaa tässä Small Arms Survey, jota edustaa Graduate Institute of International and Development Studies -laitos, jäljempänä ’SAS’.
   3.   UNODA suorittaa tehtävänsä SAS:n avustamana ja korkean edustajan alaisuudessa. Tätä varten korkea edustaja sopii tarvittavista järjestelyistä UNODAn kanssa.
   3 artikla
   1.   Rahoitusohje 1 artiklan 2 kohdassa tarkoitetun hankkeen toteuttamiseksi on 2 798 381,56 euroa.
   2.   Edellä 1 kohdassa vahvistetulla määrällä rahoitettavia menoja hoidetaan unionin yleiseen talousarvioon sovellettavien menettelyjen ja sääntöjen mukaisesti.
   3.   Komissio valvoo 1 kohdassa vahvistetun määrän asianmukaista hoitoa. Tätä varten se tekee UNODAn kanssa rahoitussopimuksen. UNODAa ja SAS:ää pyydetään sopimaan SAS:lle sen tämän päätöksen täytäntöönpanoa varten toteuttamien toimien johdosta aiheutuneiden kustannusten korvaamisesta. Komission ja UNODAn välisessä sopimuksessa määrätään, että UNODAn ja SAS:n on varmistettava unionin rahoitustuelle sen määrää vastaava näkyvyys.
   4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian tämän päätöksen voimaantulon jälkeen. Se ilmoittaa neuvostolle kyseisessä prosessissa mahdollisesti ilmenevistä vaikeuksista ja rahoitussopimuksen tekopäivästä.
   4 artikla
   Korkea edustaja tiedottaa neuvostolle tämän päätöksen täytäntöönpanosta UNODAn säännöllisesti laatimien raporttien perusteella. Raportit ovat perustana neuvoston suorittamalle arvioinnille. Komissio raportoi 1 artiklan 2 kohdassa tarkoitetun hankkeen täytäntöönpanon rahoitusnäkökohdista.
   5 artikla
   1.   Tämä päätös tulee voimaan päivänä, jona se hyväksytään.
   2.   Tämän päätöksen voimassaolo päättyy 24 kuukauden kuluttua päivästä, jona 3 artiklan 3 kohdassa tarkoitettu rahoitussopimus tehdään. Sen voimassaolo päättyy kuitenkin kuuden kuukauden kuluttua sen voimaantulosta, jos rahoitussopimusta ei ole siihen mennessä tehty.

      Tehty Luxemburgissa 3 päivänä huhtikuuta 2017.

            Neuvoston puolesta

            Puheenjohtaja

         F. MOGHERINI

      (1)  Neuvoston yhteinen toiminta 2002/589/YUTP 12 päivältä heinäkuuta 2002 Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen ja yhteisen toiminnan 1999/34/YUTP kumoamisesta (EYVL L 191, 19.7.2002, s. 1).

      (2)  Neuvoston yhteinen toiminta 2008/113/YUTP, hyväksytty 12 päivänä helmikuuta 2008, jolla tuetaan kansainvälistä välinettä, jonka avulla valtiot voivat tunnistaa ja jäljittää nopeasti ja luotettavasti laittomat pienaseet ja kevyet aseet, pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumista koskevan EU:n strategian puitteissa (EUVL L 40, 14.2.2008, s. 16).

      (3)  Neuvoston päätös 2011/428/YUTP, annettu 18 päivänä heinäkuuta 2011, Yhdistyneiden Kansakuntien aseriisuntatoimiston toimien tukemisesta pienaseiden ja kevyiden aseiden laittoman kaupan kaikkien osa-alueiden ehkäisemistä, torjumista ja poistamista koskevan Yhdistyneiden Kansakuntien toimintaohjelman toteuttamiseksi (EUVL L 188, 19.7.2011, s. 37).

      LIITE
      1.   TAVOITTEET
      Tämän päätöksen tavoitteena on tukea pienaseiden ja kevyiden aseiden laittoman kaupan torjuntaa minimoimalla riskiä niiden tarkoituksenvastaisista siirroista, muun muassa varkauden, katoamisen ja luvattoman jälleenviennin kautta, laittomille markkinoille, laittomille aseistetuille ryhmille, terroristeille ja muille luvattomille vastaanottajille. Tästä syystä tällä päätöksellä tuetaan pienaseiden ja kevyiden aseiden laittoman kaupan kaikkien osa-alueiden ehkäisemistä, torjumista ja poistamista koskevaa Yhdistyneiden kansakuntien (YK) toimintaohjelmaa, jäljempänä 'YK:n toimintaohjelma', ja kansainvälistä jäljittämisvälinettä ja varmistetaan niiden tarkoituksenmukaisuus ja tehostetaan niiden toimintaa.
      Tähän pääsemiseksi päätöksellä tuetaan toimia, jotta vuoden 2018 YK:n toimintaohjelman toteuttamisen edistymistä tarkasteleva kolmas konferenssi, jäljempänä 'RevCon3-konferenssi', olisi onnistunut. Päätöksellä tuetaan RevCon3-konferenssin valmisteluja järjestämällä aihekohtaisten symposiumien sarja ja alueellisia konferensseja. Aihekohtaiset symposiumit edistävät toimintalähtöisten havaintojen tekemistä pienaseiden ja kevyiden aseiden valvontaan liittyvistä aiheista. Valitut aiheet määriteltiin prioriteeteiksi EU:n valmisteluasiakirjoissa, jotka toimitettiin YK:n toimintaohjelman kokouksille (BMS5 vuonna 2014 ja BMS6 vuonna 2016) ja otettiin laajasti huomioon näiden kokouksien loppuasiakirjoissa. Alueellisissa konferensseissa on tilaisuus keskustella valikoitujen alueiden hallitusten edustajien ja alueellisten järjestöjen kanssa aihekohtaisten symposiumien aiheista. Tavoitteena on edistää myönteisten tuloksien saavuttamista BMS6:ssa RevCon3-konferenssin yhteydessä. Muita kyseisen konferenssin onnistumista tukevia toimia ovat konferenssissa esitettävien, YK:n jäsenvaltioiden YK:n toimintaohjelmasta ja kansainvälisen jäljittämisvälineen toteuttamisesta laatimien kansallisten raporttien kattava analysointi, kolmansien maiden osallistujille tarkoitettu sponsoriohjelma ja tekninen tuki konferenssin puheenjohtajalle.
      2.   TOIMIEN KUVAUS
      EU:n hankkeeseen, jolla tuetaan RevCon3-konferenssia, kuuluvat seuraavat:

                  i)

                  aihekohtaiset symposiumit, joilla kehitetään toimintalähtöisten havaintojen tekemistä pienaseiden ja kevyiden aseiden valvontaan liittyvistä aiheista;

                  ii)

                  alueelliset konferenssit valikoitujen alueiden hallitusten edustajien ja alueellisten järjestöjen kanssa käytävää keskustelua varten;

                  iii)

                  YK:n jäsenvaltioiden YK:n toimintaohjelman ja kansainvälisen jäljittämisvälineen toteuttamisesta laatimien kansallisten raporttien analyysi, joka esitetään RevCon3-konferenssissa;

                  iv)

                  RevCon3-konferenssin perustan vahvistaminen (sponsoriohjelma, tekninen tuki);

                  v)

                  tehokas yhteistyö kestävien vaikutusten aikaansaamiseksi.

            Näitä viittä asiaa käsitellään tarkemmin jäljempänä. Hanke on käynnissä rinnakkain RevCon3-konferenssin valmistelujen kanssa, joita konferenssin puheenjohtaja hoitaa. Tämä tarjoaa puheenjohtajalle hyvän tilaisuuden osallistua RevCon3-konferenssin aihekohtaisiin ja alueellisiin valmisteluihin.
      2.1   Aihekohtaiset symposiumit
      2.1.1   Tavoite
      Kunkin symposiumin tavoitteena on keskustella kustakin käsiteltävästä aiheesta ja tarkastella sitä sekä sopia toteutettavista toimista kansallisella, alueellisella ja globaalilla tasolla. Toimet on tarkoitus sisällyttää RevCon3-konferenssin loppuasiakirjaan. Kunkin symposiumin tulokset ja suositukset esitetään kaikille alueellisille konferensseille, ja niistä keskustellaan siellä.
      2.1.2   Hankkeen puitteissa järjestetään neljä symposiumia, joiden aiheet ovat seuraavat:

                  i)

                  pienaseiden ja kevyiden aseiden jäljittäminen ja varastojen hallinnointi konflikti- ja konfliktinjälkeisissä tilanteissa;

                  ii)

                  pienaseet ja kevyet aseet sekä kestävän kehityksen toimintaohjelma 2030, mukaan lukien kestävän kehityksen tavoite, jäljempänä 'SDG', 16 ja pienaseiden ja kevyiden aseiden valvonnan sukupuolinäkökohta;

                  iii)

                  pienaseiden ja kevyiden aseiden valmistuksen, teknologian ja suunnittelun viimeaikainen kehitys sekä siitä johtuvat haasteet ja mahdollisuudet YK:n toimintaohjelman ja kansainvälisen jäljittämisvälineen toteuttamisen kannalta;

                  iv)

                  YK:n toimintaohjelman, asekauppasopimuksen, jäljempänä 'ATT', ja muiden asiaankuuluvien välineiden synergia.

            2.1.3   Muoto
      Symposiumien muoto räätälöidään niiden aiheen mukaan.

                  i)

                  Pienaseiden ja kevyiden aseiden jäljittäminen ja varastojen hallinnointi konflikti- ja konfliktinjälkeisissä tilanteissa (ks. BMS6:n loppuasiakirja (1)); tavoitteena on minimoida riski niiden tarkoituksenvastaisista siirroista, muun muassa varkauden, katoamisen ja luvattoman jälleenviennin kautta, laittomille markkinoille, laittomille aseistetuille ryhmille, terroristeille ja muille luvattomille vastaanottajille.
                  Osallistujat:

                              —

                              hallitusten tekniset asiantuntijat, mukaan lukien asiasta kärsivien maiden hallitukset

                              —

                              YK:n alaiset elimet (DPKO, DPA, CTED, DSS, UNODC, UNODA)

                              —

                              YK:n rauhanturvaoperaatioiden asiantuntijat

                              —

                              YK:n turvallisuusneuvoston seurantalautakunnat

                              —

                              tiedeyhteisön ja tutkimuslaitosten asiantuntijat

                              —

                              kansainvälisten järjestöjen asiantuntijat (WCO, Interpol jne.)

                              —

                              operatiivisten valtioista riippumattomien järjestöjen (MAG, CAR, ARES jne.) asiantuntijat

                              —

                              asiaankuuluvien unionin toimielinten asiantuntijat (muuttoliike- ja sisäasioiden pääosasto, Europol).

                        Yhteensä noin 40 osallistujaa. Asiantuntijakeskustelut. Kaikki valtiot ovat tervetulleita tarkkailijoiksi ja osallistumaan kysymyksille varattuun osioon.

                  ii)

                  Pienaseet ja kevyet aseet sekä kestävän kehityksen toimintaohjelma 2030, mukaan lukien SDG 16 ja pienaseiden ja kevyiden aseiden valvonnan sukupuolinäkökohdat (ks. BMS6:n loppuasiakirja (2)) – osallistujat:

                              —

                              YK:n alaiset elimet (DESA, PBSO, UNDP, UNICEF, UNODC, UN Women)

                              —

                              tiedeyhteisön ja tutkimuslaitosten asiantuntijat

                              —

                              hallitusten ja alueellisten organisaatioiden asiantuntijat

                              —

                              asiaankuuluvien unionin toimielinten asiantuntijat (kansainvälisen yhteistyön ja kehitysasioiden pääosasto, EU:n pelastuspalveluasioiden ja humanitaarisen avun operaatioiden pääosasto)

                        Yhteensä noin 40 osallistujaa. Asiantuntijakeskustelut. Kaikki valtiot ovat tervetulleita tarkkailijoiksi ja osallistumaan kysymyksille varattuun osioon.

                  iii)

                  Pienaseiden ja kevyiden aseiden valmistuksen, teknologian ja suunnittelun viimeaikainen kehitys sekä siitä johtuvat haasteet ja mahdollisuudet YK:n toimintaohjelman ja kansainvälisen jäljittämisvälineen toteuttamisen kannalta (ks. BMS6:n loppuasiakirja (3)) – osallistujat:

                              —

                              pienaseiden ja kevyiden aseiden alan ja asiaankuuluvien teollisuudenalan liittojen asiantuntijat

                              —

                              YK:n elimet (UNODA)

                              —

                              tiedeyhteisön ja tutkimuslaitosten asiantuntijat

                              —

                              hallitusten tekniset asiantuntijat

                              —

                              asiaankuuluvien unionin toimielinten asiantuntijat (sisämarkkinoiden, teollisuuden, yrittäjyyden ja pk-yritystoiminnan pääosasto, kauppapolitiikan pääosasto, muuttoliike- ja sisäasioiden pääosasto).

                        Yhteensä noin 40 osallistujaa. Päivä 1: Paneelikeskustelut, mahdollisuus esittää kysymyksiä. Päivä 2: asiantuntijakeskustelu asiakirjoja koskevan lisäosan kehittämisestä kansainväliseen jäljittämisvälineeseen. Kaikki valtiot ovat tervetulleita tarkkailijoiksi ja osallistumaan kysymyksille varattuun osioon.

                  iv)

                  YK:n toimintaohjelman, ATT:n ja muiden asiaankuuluvien välineiden synergia, mukaan lukien YK:n ampuma-asepöytäkirja ja YK:n terrorismintorjuntamekanismit (ks. BMS6:n loppuasiakirja (4)) – osallistujat:

                              —

                              hallitusten asiantuntijat

                              —

                              YK:n elimet (UNODC, UNODA jne.)

                              —

                              kansainvälisten järjestöjen asiantuntijat (WCO, Interpol, ATT:n sihteeristö)

                              —

                              tutkimuslaitosten asiantuntijat.

                        Yhteensä noin 40 osallistujaa. Asiantuntijakeskustelut. Keskitytään synergiaan, yhden välineen säännösten mahdollisiin myönteisiin seurauksiin muissa välineissä ja päällekkäisyyksien välttämiseen. Kaikki valtiot ovat tervetulleita tarkkailijoiksi ja osallistumaan kysymyksille varattuun osioon.

            2.1.4   Paikka
      Symposiumit i ja ii kohdissa mainituista aiheista järjestetään peräkkäin New Yorkissa. Symposiumit iii kohdassa mainituista aiheista järjestetään Brysselissä ja vastaavasti Genevessä.
      2.1.5   Aikataulu
      Kaikki neljä symposiumia pidetään viiden kuukauden aikana huhtikuun ja syyskuun 2017 välillä. Niiden aikataulusta ja jaksottamisesta (eli käsiteltävien aiheiden järjestyksestä) päättävät järjestävät virastot unionia kuullen ja ottaen huomioon YK:n aseidenriisunta-asioiden aikataulun. Jokainen symposium kestää kaksi päivää.
      2.1.6   Järjestävien virastojen vastuut
      Hahmottelu ja sisällön valmistelu

                  UNODA ja Small Arms Survey laativat yhdessä symposiumin sisällön, ovat vastuussa ohjelmasta ja puhujien/asiantuntijoiden valinnasta. Small Arms Survey laatii tausta-asiakirjaluonnoksen kustakin aiheesta, mikä toimii keskustelun pohjana kussakin symposiumissa. Aihekohtaisten symposiumien hahmottelu ja sisällön valmistelu suoritetaan vuoropuhelussa Euroopan ulkosuhdehallinnon (EUH) aseidenriisunta- ja asesulkuasioita käsittelevän jaoston kanssa.

            Logistiikka ja konferenssipalvelut

                  UNODA on vastuussa logistisista järjestelyistä (tilojen varaaminen, ruokailun järjestäminen, audiovisuaaliset laitteet, matkajärjestelyt jne.). EUH avustaa iii kohdassa mainitusta aiheesta Brysselissä järjestettävän symposiumin tilojen varmistamisessa.

            2.1.7   Toimen tulokset
      Aihekohtaisten symposiumien perusteella unioni ja muut osallistuvat sidosryhmät saavat tietoa ja paremman käsityksen valituista aiheista. Small Arms Survey laatii kaikkien neljän aihekohtaisen symposiumin sisällöstä loppuasiakirjan. Loppuasiakirja sisältää tausta-asiakirjaluonnoksiin perustuvan tutkimuksen neljästä aihealueesta, ja siinä otetaan huomioon kaikkien neljän aihekohtaisen symposiumin asiantuntijakäsittelyjen tulokset. Loppuasiakirjassa keskitytään toteutuskelpoisten toimien tuottamiseen, jotta ne voidaan sisällyttää RevCon3-konferenssin loppuasiakirjaan. Loppuasiakirjassa tiedotetaan hankkeen seuraavista alueellisista kokouksista.
      2.2   Alueelliset konferenssit
      2.2.1   Tavoite
      Kunkin alueellisen konferenssin tavoitteena on valmistella RevCon3-konferenssia tarjoamalla osallistuville valtioille foorumi YK:n toimintaohjelman ja kansainvälisen jäljittämisvälineen aluekohtaisten toteuttamiskysymysten määrittämiseksi ja tarkastelemiseksi. Lisäksi valmisteluihin kuuluu neljän 2.1 kohdassa kuvatun aihekohtaisen symposiumin havainnoista ja suosituksista keskusteleminen.
      2.2.2   Teemat
      Kussakin alueellisessa konferenssissa käsitellään symposiumien neljää aihetta (ks. kohta 2.1). Lisäksi alueellisissa konferensseissa on annettava tilaisuus aluekohtaisille keskusteluille RevCon3-konferenssin valmistelemiseksi.
      2.2.3   Muoto
      Alueelliset konferenssit perustuvat pääosin vuorovaikutteisiin kuulemisiin, joiden perustana ovat Small Arms Surveyn ja UNODAn esitykset. Puheenjohtajalle annetaan kussakin alueellisessa konferenssissa tilaisuus esittää tilannekatsaus RevCon3-konferenssin valmisteluista. Alueelliset järjestöt esittelevät toimiaan BMS6-kokouksen loppuasiakirjan niitä koskevien kohtien toteuttamiseksi. Jos valtiot valitaan RevCon3-konferenssin sponsoriohjelmaan, niiden alueelliseen konferenssiin osallistuvien edustajien olisi periaatteessa kuuluttava myös maansa RevCon3-valtuuskuntaan. Small Arms Survey laatii yhteenvetoluonnoksen kunkin alueellisen konferenssin menettelyä koskevasta raportista.
      2.2.4   Sijainti
      Alueellisten konferenssien tarkoituksena on tukea tiettyjen alueiden hallituksia ja järjestöjä RevCon3-konferenssiin valmistautumisessa. Jotkin alueelliset järjestöt järjestävät jo RevCon3-konferenssin valmistelukokousta: Arabiliitto, Etyj ja Tyynenmeren saarten foorumi. Unionin hankkeen ei tarvitse koskea näitä alueita. Näin ollen ehdotetaan seuraavia viittä alueellista kokousta:

                  Osa-alueiden maat

                  Alueelliset järjestöt

                  Alueellinen keskus

                  Paikka

                  Länsi-Afrikka ja Keski-Afrikka

                  ECOWAS, ECCAS, Afrikan unioni

                  UNREC

                  Lome

                  Itä- ja eteläinen Afrikka

                  RECSA, SADC, Afrikan unioni

                  UNREC

                  Lome

                  Karibia

                  CARICOM

                  UN-LiREC

                  Port of Spain

                  Latinalainen Amerikka

                  OAS, UNASUR

                  UN-LiREC

                  Lima

                  ASEAN ja Etelä-Aasian maat

                  ASEAN

                  UNRCPD

                  Bangkok

            Päätöksellä tuetaan Small Arms Surveyn ja UNODAn osallistumista jäljempänä mainittuihin alueellisiin konferensseihin aihekohtaisten symposiumien tuloksien esittämistä varten, jos ne ovat järjestävien yksiköiden intressien mukaisia. Osallistuminen riippuu näiden konferenssien järjestämisen aikataulusta.

                  Osa-alueiden maat

                  Alueelliset järjestöt

                  Eurooppa ja Pohjois-Amerikka

                  Etyj

                  Lähi-itä

                  Arabiliitto

                  Tyynenmeren alue

                  Tyynenmeren saarten foorumi

            2.2.5   Aikataulu
      Kaikki viisi alueellista konferenssia pidetään kahdeksan kuukauden aikana kesäkuun 2017 ja helmikuun 2018 välillä (varmistaen, että kaikki alueelliset konferenssit järjestetään ennen todennäköisesti helmikuussa 2018 pidettävää RevCon3-konferenssin valmistelukomitean kokoontumista). Alueellisten konferenssien täsmällisestä aikataulusta ja jaksottamisesta (eli alueiden järjestyksestä) päättävät järjestävät virastot unionia kuullen ja ottaen huomioon YK:n aseidenriisunta-asioiden aikataulun. Jokainen alueellinen konferenssi kestää kaksi päivää. Afrikassa järjestettävät kaksi alueellista konferenssia pidetään peräkkäin yhdessä paikassa. Latinalaisessa Amerikassa ja Karibialla järjestettävät kaksi alueellista konferenssia pidetään peräkkäin.
      2.2.6   Järjestävien virastojen vastuut
      Sisällöllinen valmistelu

                  UNODA (ja sen alueelliset keskukset) ja Small Arms Survey laativat alueellisten konferenssien sisällön ja ovat vastuussa ohjelmasta sekä puhujien/asiantuntijoiden valinnasta. UNODAlla on yhdessä puheenjohtajan kanssa johtava rooli RevCon3-konferenssin valmistelujen tilanteen esittelyssä. Small Arms Survey laatii esitykset symposiumien tuloksista. Small Arms Survey laatii yhteenvedon kustakin alueellisesta konferenssista.

            Logistiikka ja konferenssipalvelut

                  UNODA ja sen alueelliset keskukset toteuttavat alueellisten konferenssien logistiset järjestelyt (tilojen varaaminen, ruokailun järjestäminen, audiovisuaaliset laitteet, asiantuntijoiden matkajärjestelyt jne.) UNODAn päätoimipaikan valvonnassa.

            2.2.7   Toimen tulokset
      Alueen valtioita kannustetaan kehittämään yhteistä pohjaa RevCon3-konferenssin valmisteluille, erityisesti aihekohtaisten symposiumien neljästä aiheesta.
      2.3   YK:n toimintaohjelman ja kansainvälisen jäljittämisvälineen kansallisten raporttien analyysissa keskitytään täytäntöönpanohaasteisiin, jotka tarjoavat tilaisuuksia yhteistyöhön ja avunantoon
      2.3.1   Muoto
      YK:n toimintaohjelman täytäntöönpanoa käsittelevän kuudennen valtioiden kaksivuotiskokouksen loppuasiakirjassa (A/CONF.192/BMS/2016/WP.1/Rev.3) UNODAlle annettiin toimeksianto ”tarkastella nykyisten voimavarojen puitteissa YK:n toimintaohjelman ja kansainvälisen jäljittämisvälineen täytäntöönpanon suuntauksia, haasteita ja mahdollisuuksia saatavilla olevien tietojen perusteella, mukaan lukien jäsenvaltioiden toimittamat ja/tai tuottamat tiedot, jotta ne voidaan esittää RevCon3-konferenssissa käsittelyä ja asianmukaisia jatkotoimia varten.”
      Täytäntöönpanoa koskevien kansallisten raporttien tietoon perustuva ja riippumaton arviointi on tämän toimeksi annetun raportin keskeinen lähde ja sen lisä. Kansallisten raporttien arviointi on erityisen tärkeää, sillä raporttien odotetaan sisältävän tietoja SDG 16:n täytäntöönpanosta, mistä ei ole olemassa muita raportointimekanismeja. Tämän hankkeen keskeinen toiminto on siten Small Arms Surveyn tekemä kattava analyysi kansallisista raporteista, joka Small Arms Surveyn on tarkoitus julkaista. Sitä hyödynnetään toimeksi annetussa, tulevaisuuteen suuntautuvassa UNODAn raportissa. Kyseinen kattava analyysi täydentää aihekohtaisia ja alueellisia kokouksia. Se lisää myös todennäköisyyttä, että RevCon3-konferenssi täyttää unionin tavoitteet käytännöllisen, keskitetyn ja tehokkaan etenemissuunnitelman aikaan saamisesta YK:n toimintaohjelmalle sen RevCon3-konferenssin jälkeiseksi ajaksi. Erityisesti etenemissuunnitelmassa olisi keskityttävä täytäntöönpanohaasteiden sekä yhteistyö- ja avunantotilaisuuksien liittämiseen toisiinsa.
      2.3.2   Aikataulu
      Analyysi on saatu päätökseen RevCon3-konferenssin kokoukseen mennessä (kesäkuu 2018).
      2.3.3   Täytäntöönpanovirastojen vastuut
      UNODA asettaa riittävän varhaisen määräajan kansallisten kaksivuotisraporttien vastaanottamiselle (vuoden 2017 puolivälissä). Small Arms Survey laatii kirjallisen analyysin toimitetuista raporteista.
      2.3.4   Toimen tulokset
      Analyysista saadaan tietoja, joiden avulla voidaan tehokkaammin kohdentaa aputoimintoja YK:n toimintaohjelman täytäntöönpanoon ja pienaseiden ja kevyiden aseiden valvontaan yleisesti.
      2.4   RevCon3-konferenssin perustan vahvistaminen
      2.4.1   Sponsoriohjelma
      Monilla kehitysmailla on varojen puutteen vuoksi vaikeuksia lähettää pienaseiden ja kevyiden aseiden kysymyksiä käsitteleviä keskeisiä virkamiehiä edustamaan maataan YK:n toimintaohjelman tarkastelukonferensseihin. Unioni voisi rahoittaa valikoidulle ryhmälle eniten kärsineitä maita suunnattavaa sponsoriohjelmaa mahdollistaakseen kyseisten virkamiesten osallistumisen RevCon3-konferenssiin.
      Toiminnot:

                  UNODA hallinnoi enintään 20 osallistujan matkustamista RevCon3-konferenssiin (ei valmistelukomiteaan aiemmin vuonna 2018) ja majoitusta sen aikana. EUH valitsee osallistujat UNODAn ja sen alueellisten keskusten suosituksesta. Valitut virkamiehet olisi periaatteessa nimettävä YK:n toimintaohjelman kansallisiksi yhteyshenkilöiksi. Muita valintaperusteita ovat sukupuolinäkökohdat, kansallisen raportin toimittaminen ajoissa, aktiivinen osallistuminen alueellisiin konferensseihin tai aihekohtaisiin symposiumeihin sekä tietämys ja kokemukset kyseessä olevista aiheista. UNODA järjestää RevCon3-konferenssin aikana kokouksen sponsoroitujen osallistujien ja unionin ja sen jäsenvaltioiden edustustojen kanssa.

            Tulokset:

                  —

                  Asioiden käsittelyyn RevCon3-konferenssissa saadaan myös sellaisten pienaseita ja kevyitä aseita koskevia kysymyksiä suoraan käsittelevien kärsineiden maiden virkamiesten asiantuntemus, joilla ei yleensä ole varaa osallistua tarkastelukonferenssiin.

                  —

                  Tarjotaan suuremmat verkostoitumismahdollisuudet kehitysmaiden virkamiehille ja myös pienaseita ja kevyitä aseita koskevia kysymyksiä käsitteleville kansalaisjärjestöjen keskeisille edustajille.

                  —

                  Mahdollisen synergian aikaansaaminen RevCon3-konferenssiin liittyvien oheistapahtumien ja koulutuksen kautta.

            2.4.2   Tekninen tuki RevCon3-konferenssin puheenjohtajalle
      Konferenssin puheenjohtaja ja hänen avustajaryhmänsä voivat hyödyntää YK:n pääsihteeristön teknistä asiantuntemusta Small Arms Surveyn johtavan asiantuntijan tuella.
      Toiminnot:

                  YK:n pääsihteeristö tehostaa Small Arms Surveyn johtavan asiantuntijan tuella valmiuksiaan antaa neuvoja puheenjohtajalle ja hänen avustajaryhmälleen RevCon3-konferenssin työhön liittyvistä monimutkaisista ja teknisistä näkökohdista.

            Tulokset:

                  Puheenjohtaja saa käyttöönsä kaikenlaisen RevCon3-konferenssin sisältö- ja teknisiin kysymyksiin liittyvän asiantuntemuksen.

            2.5   Tiedotus
      Tiedotustoimet, joihin kuuluvat lausunnot lehdistölle ja oheistapahtumat, ovat hankkeen olennainen osa. Konferenssin verkkofoorumi voi myös sisältää tietoa sen keskeisistä aiheista ja avustus-/valmiuksien kehittämistoiminnasta.
      Toiminnot:

                  —

                  Yhteiset lausunnot lehdistölle symposiumien ja alueellisten konferenssien yhteydessä. Medianäkyvyys;

                  —

                  Hankkeen oheistapahtumat asiaankuuluvissa kokouksissa, mukaan lukien yleiskokouksen (2017) ensimmäinen komitea ja ATT:n osapuolten kolmas konferenssi;

                  —

                  UNODA laatii RevCon3-konferenssin verkkosivuston vuotta ennen konferenssia. Sivusto on pääasiallinen foorumi asiakirjojen julkaisulle ja vuorovaikutukselle jäsenvaltioiden, alueellisten järjestöjen ja toimielinten kanssa. Foorumi sisältää aihekohtaisia aloja, ja erityistä huomiota kiinnitetään avustustarpeiden ja saatavilla olevien resurssien yhdistämiseen toisiinsa.

            Tulokset:

                  Hankkeeseen ja sen tuloksiin liittyvä tehokas tiedonhallinta; dynaaminen RevCon3-konferenssin verkkosivusto virallisen YK:n toimintaohjelman verkkoympäristön puitteissa; se sisältää aihekohtaisia lähestymistapoja ja mahdollistaa avustustarpeiden ja saatavilla olevien resurssien yhteensovittamisen.

            3.   TULOKSET
      Täytäntöönpanevat virastot tuottavat ja toimittavat seuraavat tuotokset unionille:

                  —

                  Tuotokset 1–5: Yhteenvetoraportit neljästä aihekohtaisesta konferenssista;

                  —

                  Tuotokset 6–11: Yhteenvetoraportit viidestä alueellisesta konferenssista;

                  —

                  Tuotos 12: Kattava arviointi YK:n toimintaohjelman toteuttamista koskevista kansallisista raporteista;

                  —

                  Tuotos 13: Loppuraportti, kun hanke on saatettu päätökseen.

         (1)  A/CONF.192/BMS/2016/2 §37, §55, §56, §57, §74, §75, §82, §83, §84, §105.

         (2)  A/CONF.192/BMS/2016/2 §15, §23, §24,§25, §40,§41, §52, §59, §60, §101.

         (3)  A/CONF.192/BMS/2016/2 §63, §79, §90.

         (4)  A/CONF.192/BMS/2016/2 §12, §14, §62, §67, §107.


title: 2009/526/EY: Neuvoston päätös, tehty 7 päivänä heinäkuuta 2009 , alueiden komitean neljän belgialaisen jäsenen ja yhden belgialaisen varajäsenen nimeämisestä

text:
               8.7.2009

               FI

               Euroopan unionin virallinen lehti

               L 177/4

      NEUVOSTON PÄÄTÖS,
   tehty 7 päivänä heinäkuuta 2009,
   alueiden komitean neljän belgialaisen jäsenen ja yhden belgialaisen varajäsenen nimeämisestä
   (2009/526/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Belgian hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi ajaksi (1).

               (2)

               Neljä alueiden komitean jäsenen paikkaa on vapautunut Geert BOURGEOISin, Luc VAN DEN BRANDEn, Mr Patrick LACHAERTin ja Gilbert BOSSUYTin toimikausien päätyttyä. Yksi varajäsenen paikka on vapautunut Marc VAN DEN ABEELENin toimikauden päätyttyä,

         ON PÄÄTTÄNYT SEURAAVAA:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2010:

               a)

               jäseniksi:

                           —

                           Geert BOURGEOIS, Vlaams Volksvertegenwoordiger (nimeämisperusteen muutos),

                           —

                           Luc VAN DEN BRANDE, Voorzitter Vlaams-Europees Verbindingsagentschap (nimeämisperusteen muutos),

                           —

                           Gilbert BOSSUYT, burgemeester Menen (nimeämisperusteen muutos),

                           —

                           Patrick LACHAERT, gemeenteraadslid Merelbeke (nimeämisperusteen muutos),

                     ja

               b)

               varajäseneksi:

                           —

                           Marc VAN DEN ABEELEN, burgemeester van Aartselaar (nimeämisperusteen muutos).

         2 artikla
   Tämä päätös tulee voimaan 30 päivänä kesäkuuta 2009.

      Tehty Brysselissä 7 päivänä heinäkuuta 2009.

            Neuvoston puolesta

            Puheenjohtaja

         A. BORG

      (1)  EUVL L 56, 25.2.2006, s. 75.


title: 2010/499/EU, Euratom: Euroopan parlamentin päätös, tehty 5 päivänä toukokuuta 2010 , Euroopan unionin yleiseen talousarvioon varainhoitovuonna 2008 liittyvien tilien päättämisestä, pääluokka III – Komissio

text:
               25.9.2010

               FI

               Euroopan unionin virallinen lehti

               L 252/82

         EUROOPAN PARLAMENTIN PÄÄTÖS,
   tehty 5 päivänä toukokuuta 2010,
   Euroopan unionin yleiseen talousarvioon varainhoitovuonna 2008 liittyvien tilien päättämisestä, pääluokka III – Komissio
   (2010/499/EU, Euratom)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2008 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2008 – Nide I (SEC(2009) 1089 – C7-0172/2009) (2),
   ottaa huomioon komission vuotuisen kertomuksen Euroopan parlamentille varainhoitovuotta 2007 koskevien vastuuvapauden myöntämispäätösten seurannasta (KOM(2009) 526) sekä kertomuksen liitteenä olevan komission yksiköiden valmisteluasiakirjan (SEC(2009) 1427),
   ottaa huomioon komission tiedonannon ”Yhteenveto komission hallintosaavutuksista vuonna 2008” (KOM(2009) 256),
   ottaa huomioon komission vuosikertomuksen vastuuvapauden myöntävälle viranomaiselle vuonna 2008 toimitetuista sisäisistä tarkastuksista (KOM(2009) 419) sekä kertomuksen liitteenä olevan komission yksiköiden valmisteluasiakirjan (SEC(2009) 1102),
   ottaa huomioon komission kertomuksen jäsenvaltioiden vastauksista tilintarkastustuomioistuimen vuosikertomukseen varainhoitovuodelta 2008 (SEC(2010) 178 ja SEC(2010) 196),
   ottaa huomioon Euroopan avoimuusaloitteesta 3 päivänä toukokuuta 2006 hyväksytyn komission vihreän kirjan (KOM(2006) 194),
   ottaa huomioon tilintarkastustuomioistuimen lausunnon nro 2/2004 ”yhtenäisestä tarkastusmallista” (single audit) (sekä yhteisön sisäisen valvonnan menettelyjä koskevan ehdotuksen) (3),
   ottaa huomioon komission tiedonannon suunnitelmasta yhdennetyn sisäisen valvonnan kehyksen kehittämiseksi (KOM(2005) 252),
   ottaa huomioon komission toimintasuunnitelman yhdennetyn sisäisen valvonnan kehyksen luomiseksi (KOM(2006) 9), kertomuksen komission toimintasuunnitelmasta yhdennetyn sisäisen valvonnan kehyksen luomiseksi (KOM(2008) 110) sekä kyseisen kertomuksen liitteenä olevan komission yksiköiden valmisteluasiakirjan (SEC(2008) 259),
   ottaa huomioon vaikutustenarviointikertomuksen komission toimintasuunnitelmasta yhdennetyn sisäisen valvonnan kehyksen luomiseksi (KOM(2009) 43),
   ottaa huomioon tilintarkastustuomioistuimen lausunnon nro 6/2007 jäsenvaltioiden vuotuisista yhteenvedoista, ”kansallisista ilmoituksista” sekä kansallisten tarkastuselinten EU-varojen osalta tekemästä tarkastustyöstä (4),
   ottaa huomioon komission toimintasuunnitelman komission valvontatehtävän vahvistamiseksi rakennetoimien yhteisen hallinnoinnin yhteydessä (KOM(2008) 97) ja väliraportin kyseisen toimintasuunnitelman seurannasta (SEC(2009) 1463),
   ottaa huomioon komission kertomuksen yhteistyö- ja seurantamekanismin puitteissa saavutetusta edistyksestä Bulgariassa (KOM(2009) 402) sekä kertomuksen liitteenä olevan tausta-asiakirjan (SEC(2009) 1074),
   ottaa huomioon komission kertomuksen yhteistyö- ja seurantamekanismin puitteissa saavutetusta edistyksestä Romaniassa (KOM(2009) 401) sekä kertomuksen liitteenä olevan tausta-asiakirjan (SEC(2009) 1073),
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2008 ja sen liitteinä olevat toimielinten vastaukset (5) sekä tilintarkastustuomioistuimen erityiskertomukset,
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (6),
   ottaa huomioon 16 päivänä joulukuuta 2008 julkaistun komission tiedonannon ”Tavoitteena yhteisymmärrys hyväksyttävän virheriskin käsitteestä” (KOM(2008) 866) sekä tiedonannon liitteenä olevan komission yksiköiden valmisteluasiakirjan (SEC(2008) 3054),
   ottaa huomioon neuvoston 16 päivänä helmikuuta 2010 antaman suosituksen varainhoitovuoden 2008 talousarvion toteuttamista koskevan vastuuvapauden myöntämisestä komissiolle (5826/2010 – C7-0054/2010),
   ottaa huomioon neuvoston 16 päivänä helmikuuta 2010 antaman suosituksen varainhoitovuoden 2008 talousarvion toteuttamista koskevan vastuuvapauden myöntämisestä toimeenpanovirastoille (5828/2010 – C7-0055/2010),
   ottaa huomioon EY:n perustamissopimuksen 274, 275 ja 276 artiklan, Euroopan unionin toiminnasta tehdyn sopimuksen 317, 318 ja 319 artiklan ja Euratomin perustamissopimuksen 179 a ja 180 b artiklan,
   ottaa huomioon etenkin julkisella sektorilla sovellettavat kansainväliset tilintarkastus- ja tilinpäätösstandardit,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (7) ja erityisesti sen 55, 145, 146 ja 147 artiklan,
   ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (8) ja erityisesti sen 14 artiklan 2 ja 3 kohdan,
   ottaa huomioon työjärjestyksen 76 artiklan ja liitteen VI,
   ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A7-0099/2010),

               A.

               ottaa huomioon, että Euroopan unionin toiminnasta tehdyn sopimuksen 318 artiklan mukaan talousarvion toteuttamista koskevien tilien antaminen kuuluu komission tehtäviin,

               1.

               hyväksyy varainhoitovuoden 2008 yleisen talousarvion toteuttamiseen liittyvien tilien päättämisen;

               2.

               esittää huomautuksensa päätöslauselmassa, joka on erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2008, pääluokka III – Komissio ja toimeenpanovirastot;

               3.

               kehottaa puhemiestä välittämään tämän päätöksen neuvostolle, komissiolle, Euroopan unionin tuomioistuimelle, tilintarkastustuomioistuimelle ja Euroopan investointipankille sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL L 71, 14.3.2008.

      (2)  EUVL C 273, 13.11.2009, s. 1.

      (3)  EUVL C 107, 30.4.2004, s. 1.

      (4)  EUVL C 216, 14.9.2007, s. 3.

      (5)  EUVL C 269, 10.11.2009, s. 1.

      (6)  EUVL C 273, 13.11.2009, s. 122.

      (7)  EYVL L 248, 16.9.2002, s. 1.

      (8)  EYVL L 11, 16.1.2003, s. 1.


title: Euroopan parlamentin ja neuvoston päätös (EU) 2015/2458, annettu 16 päivänä joulukuuta 2015, Euroopan globalisaatiorahaston varojen käyttöönotosta (Irlannin hakemus – EGF/2015/006 IE/PWA International)

text:
               24.12.2015

               FI

               Euroopan unionin virallinen lehti

               L 339/46

         EUROOPAN PARLAMENTIN JA NEUVOSTON PÄÄTÖS (EU) 2015/2458,
   annettu 16 päivänä joulukuuta 2015,
   Euroopan globalisaatiorahaston varojen käyttöönotosta (Irlannin hakemus – EGF/2015/006 IE/PWA International)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013 (1) ja erityisesti sen 15 artiklan 4 kohdan,
   ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (2) ja erityisesti sen 13 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, pyrkii tarjoamaan tukea globalisaatiosta johtuvien maailmankaupan huomattavien rakenteellisten muutosten, maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja heidän auttamisekseen integroitumisessa uudelleen työmarkkinoille.

               (2)

               EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013 (3) 12 artiklassa säädetään.

               (3)

               Irlanti jätti 19 päivänä kesäkuuta 2015 hakemuksen EGF/2015/006 IE/PWA International EGR:n rahoitustuen saamiseksi PWA International Ltd.:n ja yhden sen Irlannissa sijaitsevan toimittajan toteuttamien työntekijävähennysten vuoksi. Sitä on täydennetty lisätiedoin asetuksen (EU) N:o 1309/2013 8 artiklan 3 kohdan mukaisesti. Hakemus on kyseisen asetuksen 13 artiklassa säädettyjen EGR:n rahoitustuen vahvistamista koskevien vaatimusten mukainen.

               (4)

               Asetuksen (EU) N:o 1309/2013 6 artiklan 2 kohdan mukaisesti Irlanti on päättänyt tarjota EGR:n tuella yhteisrahoitettuja yksilöllisiä palveluja myös 108:lle työelämän ja koulutuksen ulkopuolella olevalle nuorelle.

               (5)

               Asetuksen (EU) N:o 1309/2013 4 artiklan 2 kohdan mukaisesti Irlannin hakemus voidaan kelpuuttaa, koska työntekijävähennyksillä on vakava vaikutus työllisyyteen ja paikalliseen, alueelliseen tai kansalliseen talouteen.

               (6)

               Tämän vuoksi EGR:stä olisi otettava käyttöön 442 293 euroa rahoitustuen myöntämiseksi Irlannin hakemuksen perusteella.

               (7)

               Jotta EGR:n varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

         OVAT HYVÄKSYNEET TÄMÄN PÄÄTÖKSEN:
   1 artikla
   Otetaan Euroopan globalisaatiorahastosta käyttöön 442 293 euroa maksusitoumusmäärärahoina ja maksumäärärahoina osana varainhoitovuotta 2015 koskevaa Euroopan unionin yleistä talousarviota.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 16 päivästä joulukuuta 2015.

      Tehty Strasbourgissa 16 päivänä joulukuuta 2015.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         N. SCHMIT

      (1)  EUVL L 347, 20.12.2013, s. 855.

      (2)  EUVL C 373, 20.12.2013, s. 1.

      (3)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).


title: 2010/661/EU: Euroopan parlamentin ja neuvoston päätös, annettu 20 päivänä lokakuuta 2010 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2009/031 DK/Linak, Tanska)

text:
               4.11.2010

               FI

               Euroopan unionin virallinen lehti

               L 286/17

         EUROOPAN PARLAMENTIN JA NEUVOSTON PÄÄTÖS,
   annettu 20 päivänä lokakuuta 2010,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2009/031 DK/Linak, Tanska)
   (2010/661/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi irtisanotuille työntekijöille, jotka kärsivät globalisaatiosta johtuvien maailmankaupan huomattavien rakenteellisten muutosten seurauksista, ja heidän auttamisekseen työmarkkinoille uudelleen integroitumisessa.

               (2)

               EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää työntekijöille, jotka on irtisanottu maailmanlaajuisen rahoitus- ja talouskriisin suorana seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Tanska on esittänyt hakemuksen EGR:n varojen käyttöönottamiseksi Linak A/S -yrityksen irtisanomisten vuoksi. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 213 508 euroa.

               (5)

               EGR:stä olisi sen vuoksi otettava käyttöön varoja rahoitustuen antamiseksi Tanskan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta (EGR) otetaan käyttöön 1 213 508 euroa maksusitoumusmäärärahoina ja maksumäärärahoina osana varainhoitovuotta 2010 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 20 päivänä lokakuuta 2010.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         O. CHASTEL

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


Avis juridique important

|

31994D0437

94/437/EY: Komission päätös, tehty 14 päivänä kesäkuuta 1994, alkuperänimityksiä, maantieteellisiä merkintöjä ja erityisluonteesta annettuja todistuksia koskevan tiedekomitean perustamista koskevan päätöksen 93/53/ETY muuttamisesta

Virallinen lehti nro L 180 , 14/07/1994 s. 0047 - 0047 Suomenk. erityispainos Alue 3 Nide 59 s. 0063  Ruotsink. erityispainos Alue 3 Nide 59 s. 0063

KOMISSION PÄÄTÖS,tehty 14 päivänä kesäkuuta 1994,alkuperänimityksiä, maantieteellisiä merkintöjä ja erityisluonteesta annettuja todistuksia koskevan tiedekomitean perustamista koskevan päätöksen 93/53/ETY muuttamisesta (94/437/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,sekä katsoo, ettäalkuperänimityksiä, maantieteellisiä merkintöjä ja erityisluonteesta annettuja todistuksia koskevan tiedekomitean perustamisesta 21 päivänä joulukuuta 1992 tehdyn päätöksen 93/53/ETY(1) 5 artiklassa määrätään, että komitea on päätösvaltainen vain kaikkien jäsenten ollessa läsnä; tämä läsnäolovelvollisuus voi estää komiteaa antamasta lausuntoaan; tämän epäkohdan välttämiseksi olisi säädettävä, että komitea on päätösvaltainen vain vähintään viiden jäsenen ollessa läsnä,ON PÄÄTTÄNYT SEURAAVAA:1 artikla Korvataan päätöksen 93/53/ETY 5 artiklan ensimmäinen virke seuraavasti:"Komitea on päätösvaltainen vain vähintään viiden jäsenen ollessa läsnä."Tehty Brysselissä 14 päivänä heinäkuuta 1994.Komission puolestaRené STEICHENKomission jäsen(1) EYVL N:o L 13, 21.1.1993, s. 16


Avis juridique important

|

31996D0732

96/732/EY: Päätös N:o 158, tehty 27 päivänä marraskuuta 1995, neuvoston asetuksen (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 201-E 215) (ETA:n kannalta merkityksellinen teksti)

Virallinen lehti nro L 336 , 27/12/1996 s. 0001 - 0182

PÄÄTÖS N:o 158,tehty 27 päivänä marraskuuta 1995,neuvoston asetuksen (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 201 - E 215) (ETA:n kannalta merkityksellinen teksti) (96/732/EY) EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, jokaottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 81 artiklan a kohdan, jonka mukaisesti hallintotoimikunnan tehtävänä on käsitellä kaikkia hallinnollisia kysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,ottaa huomioon 21 päivänä maaliskuuta 1972 annetun neuvoston asetuksen (ETY) N:o 574/72 2 artiklan 1 kohdan, jonka mukaisesti hallintotoimikunnan tehtävänä on valmistaa asetusten soveltamisessa tarvittavien todistusten, ilmoitusten, hakemusten ja muiden tarvittavien asiakirjojen mallit,ottaa huomioon asetusten soveltamisessa tarvittavien mallilomakkeiden vahvistamisesta ja mukauttamisesta 17 päivänä lokakuuta 1985 tehdyn päätöksen N:o 130,sekä katsoo, ettäkyseiset mallilomakkeet olisi mukautettava eläkkeen myöntämistä ja laskemista koskevien säännösten muuttamisesta annetun asetuksen (ETY) N:o 1248/92 huomioon ottamiseksi,Euroopan talousalueesta 2 päivänä toukokuuta 1992 tehdyn sopimuksen, sellaisena kuin se on muutettuna 17 päivänä maaliskuuta 1993 tehdyllä pöytäkirjalla, liitteessä VI mukautetaan ja täytäntöönpannaan asetukset (ETY) N:o 1408/71 ja (ETY) N:o 574/72 Euroopan talousalueella,ETA:n sekakomitean päätöksellä asetusten (ETY) N:o 1408/71 ja (ETY) N:o 574/72 soveltamisessa tarvittavat mallilomakkeet mukautetaan ja otetaan käyttöön Euroopan talousalueella,käytännön syistä yhteisössä ja Euroopan talousalueella olisi käytettävä samanlaisia lomakkeita,kyseiset mallilomakkeet olisi mukautettava niiden käyttämiseksi Itävallan, Suomen ja Ruotsin liittymisen vuoksi laajentuneessa yhteisössä,kyseisiä mallilomakkeita olisi mukautettava jäsenvaltioiden kansallisessa lainsäädännössä tehtyjen muutosten huomioon ottamiseksi, jalomakkeiden laatimisessa käytetty kieli on päätetty hallintotoimikunnan antamassa suosituksessa N:o 15,ON PÄÄTTÄNYT SEURAAVAA:1. Korvataan 17 päivänä lokakuuta 1985 tehdyssä päätöksessä N:o 130 painetut mallilomakkeet E 201 - E 215 liitteenä olevilla malleilla sekä muutetaan niitä seuraavasti:a) muutetaan mallilomakkeita E 201, E 202, E 203, E 204, E 205 (Belgia, Tanska, Saksa, Kreikka, Espanja, Ranska, Irlanti, Italia, Luxemburg, Alankomaat, Portugali ja Yhdistynyt kuningaskunta), E 206, E 207, E 210, E 211, E 212, E 213 ja E 215,b) kumotaan mallilomakkeet E 208, E 209 ja E 214, jac) otetaan käyttöön mallilomakkeet E 205 (Itävalta, Suomi, Ruotsi, Islanti, Liechtenstein ja Norja).2. Jäsenvaltioiden toimivaltaisten viranomaisten on saatettava asianomaisten henkilöiden (oikeudenomistajat, laitokset, työnantajat jne.) saataville liitteenä olevien mallilomakkeiden mukaiset lomakkeet.3. Kaikkien lomakkeiden on oltava saatavilla yhteisön virallisilla kielillä, ja niiden on oltava siten laaditut, että eri versiot ovat täysin kohdakkain, jotta jokaisen henkilön tai elimen, jolle lomake on osoitettu (oikeudenomistaja, laitos, työnantaja jne.), on mahdollista saada omalla kielellä painettu lomake.4. Tätä päätöstä on sovellettava sen julkaisemista Euroopan yhteisöjen virallisessa lehdessä seuraavan kuukauden ensimmäisestä päivästä.Hallintotoimikunnan puheenjohtajaCarlos GARCÍA DE CORTÁZAR Y NEBREDA>KAAVION ALKU>E 201VAKUUTUSKAUSIEN JA ASUMISKAUSIEN YHTEENLASKEMISTA KOSKEVA TODISTUS>KAAVION LOOPU>>KAAVION ALKU>E 202VANHUUSELÄKEHAKEMUKSEN KÄSITTELY>KAAVION LOOPU>>KAAVION ALKU>E 202 lisäsivu N:o 112 KOHTA "LAPSET"LISÄTIETOJA(kutakin lasta kohden täytetään eri sivu)>KAAVION LOOPU>>KAAVION ALKU>E 202 lisäsivu N:o 2>KAAVION LOOPU>>KAAVION ALKU>E 202 lisäsivu N:o 3LISÄTIETOJA NORJAN LAITOKSIA VARTEN>KAAVION LOOPU>>KAAVION ALKU>E 203PERHE-ELÄKEHAKEMUKSEN KÄSITTELY>KAAVION LOOPU>>KAAVION ALKU>E 203 lisäsivu N:o 111 KOHTA "HAKIJAT, LAPSIA LUKUUN OTTAMATTA"LISÄTIETOJA ITALIAN LAITOKSIA VARTEN>KAAVION LOOPU>>KAAVION ALKU>E 203 lisäsivu N:o 215 KOHTA "LAPSET"LISÄTIETOJA(kutakin lasta kohden täytetään eri sivu)>KAAVION LOOPU>>KAAVION ALKU>E 203 lisäsivu N:o 312 (12.8) KOHTALISÄTIETOJA PORTUGALIN LAITOKSIA VARTEN>KAAVION LOOPU>>KAAVION ALKU>E 203 lisäsivu N:o 415 KOHTA "LAPSET"LISÄTIETOJA PORTUGALIN LAITOKSIA VARTEN>KAAVION LOOPU>>KAAVION ALKU>E 203 lisäsivu N:o 5LISÄTIETOJA NORJAN LAITOKSIA VARTEN>KAAVION LOOPU>>KAAVION ALKU>E 203 lisäsivut N:o 6-811 KOHTALISÄTIETOJA RUOTSIN LAITOKSIA VARTEN>KAAVION LOOPU>>KAAVION ALKU>E 204TYÖKYVYTTÖMYYSELÄKEHAKEMUKSEN KÄSITTELY>KAAVION LOOPU>>KAAVION ALKU>E 204 lisäsivu N:o 112 KOHTA "LAPSET"LISÄTIETOJA(kutakin lasta kohden täytetään eri sivu)>KAAVION LOOPU>>KAAVION ALKU>E 204 lisäsivu n:o 29 (9.10) KOHTALISÄTIETOJA PORTUGALIN LAITOKSIA VARTEN>KAAVION LOOPU>>KAAVION ALKU>E 204 lisäsivu N:o 3LISÄTIETOJA SUOMEN LAITOKSIA VARTEN>KAAVION LOOPU>>KAAVION ALKU>E 204 lisäsivu N:o 4LISÄTIETOJA NORJAN LAITOKSIA VARTEN>KAAVION LOOPU>>KAAVION ALKU>E 205BTODISTUS VAKUUTUSHISTORIASTA BELGIASSA>KAAVION LOOPU>>KAAVION ALKU>E 205DKTODISTUS VAKUUTUS- JA ASUMISKAUSISTA TANSKASSA>KAAVION LOOPU>>KAAVION ALKU>E 205DTODISTUS VAKUUTUSHISTORIASTA SAKSASSA>KAAVION LOOPU>>KAAVION ALKU>E 205GRTODISTUS VAKUUTUSHISTORIASTA KREIKASSA>KAAVION LOOPU>>KAAVION ALKU>E 205ETODISTUS VAKUUTUSHISTORIASTA ESPANJASSA>KAAVION LOOPU>>KAAVION ALKU>E 205FTODISTUS VAKUUTUSHISTORIASTA RANSKASSA>KAAVION LOOPU>>KAAVION ALKU>E 205IRLTODISTUS VAKUUTUSHISTORIASTA IRLANNISSA>KAAVION LOOPU>>KAAVION ALKU>E 205ITODISTUS VAKUUTUSHISTORIASTA ITALIASSA>KAAVION LOOPU>>KAAVION ALKU>E 205LTODISTUS VAKUUTUSHISTORIASTA LUXEMBURGISSA>KAAVION LOOPU>>KAAVION ALKU>E 205NLTODISTUS VAKUUTUSHISTORIASTA ALANKOMAISSA>KAAVION LOOPU>>KAAVION ALKU>E 205ATODISTUS VAKUUTUSHISTORIASTA ITÄVALLASSA>KAAVION LOOPU>>KAAVION ALKU>E 205PTODISTUS VAKUUTUSHISTORIASTA PORTUGALISSA>KAAVION LOOPU>>KAAVION ALKU>E 205FINTODISTUS VAKUUTUSHISTORIASTA SUOMESSA>KAAVION LOOPU>>KAAVION ALKU>E 205STODISTUS VAKUUTUSHISTORIASTA RUOTSISSA>KAAVION LOOPU>>KAAVION ALKU>E 205GBTODISTUS VAKUUTUSHISTORIASTA YHDISTYNEESSÄ KUNINGASKUNNASSA>KAAVION LOOPU>>KAAVION ALKU>E 205ISTODISTUS VAKUUTUSHISTORIASTA ISLANNISSA>KAAVION LOOPU>>KAAVION ALKU>E 205FLTODISTUS VAKUUTUSHISTORIASTA LIECHTENSTEINISSA>KAAVION LOOPU>>KAAVION ALKU>E 206TODISTUS TYÖSKENTELYKAUSISTA KAIVOKSISSA JA NIIHIN VERRATTAVISSA YRITYKSISSÄ>KAAVION LOOPU>>KAAVION ALKU>E 207TIEDOT VAKUUTETUN VAKUUTUSHISTORIASTA>KAAVION LOOPU>>KAAVION ALKU>E 207 lisäsivu N:o 1LISÄTIETOJA RUOTSIN LAITOKSIA VARTEN>KAAVION LOOPU>>KAAVION ALKU>E 210MaantunnusILMOITUS ELÄKEHAKEMUSTA KOSKEVASTA PÄÄTÖKSESTÄ,>KAAVION LOOPU>>KAAVION ALKU>E 211YHTEENVETO PÄÄTÖKSISTÄ>KAAVION LOOPU>>KAAVION ALKU>E 212MUUTOKSENHAKU JA MÄÄRÄAJAT>KAAVION LOOPU>>KAAVION ALKU>E 213YKSITYISKOHTAINEN LÄÄKÄRINLAUSUNTO>KAAVION LOOPU>>KAAVION ALKU>E 213 lisäsivu n:o 1LISÄTIETOJA ALANKOMAIDEN LAITOKSIA VARTEN>KAAVION LOOPU>>KAAVION ALKU>E 213 lisäsivu n:o 2LISÄTIETOJA YHDISTYNEEN KUNINGASKUNNAN LAITOKSIA VARTEN>KAAVION LOOPU>>KAAVION ALKU>E 213 lisäsivu n:o 3LISÄTIETOJA NORJAN LAITOKSIA VARTEN>KAAVION LOOPU>>KAAVION ALKU>E 215HALLINNOLLINEN SELVITYS ELÄKKEENSAAJAN TILANTEESTA>KAAVION LOOPU>>KAAVION ALKU>E 215 lisäsivu n:o 1LISÄTIETOJA NORJAN LAITOKSIA VARTEN>KAAVION LOOPU>


title: Poliittisten ja turvallisuusasioiden komitean päätös (YUTP) 2016/2255, annettu 7 päivänä joulukuuta 2016, hyväksynnän antamisesta kolmansien valtioiden osallistumiselle Keski-Afrikan tasavallassa toteutettavaan Euroopan unionin YTPP-sotilaskoulutusoperaatioon (EUTM RCA) (EUTM RCA/2/2016)

text:
               15.12.2016

               FI

               Euroopan unionin virallinen lehti

               L 340/59

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2016/2255,
   annettu 7 päivänä joulukuuta 2016,
   hyväksynnän antamisesta kolmansien valtioiden osallistumiselle Keski-Afrikan tasavallassa toteutettavaan Euroopan unionin YTPP-sotilaskoulutusoperaatioon (EUTM RCA) (EUTM RCA/2/2016)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Keski-Afrikan tasavallassa toteutettavasta Euroopan unionin YTPP-sotilaskoulutusoperaatiosta (EUTM RCA) 19 päivänä huhtikuuta 2016 annetun neuvoston päätöksen (YUTP) 2016/610 (1),
   sekä katsoo seuraavaa:

               (1)

               Päätöksen (YUTP) 2016/610 8 artiklan 2 kohdan nojalla neuvosto on valtuuttanut poliittisten ja turvallisuusasioiden komitean (PTK) tekemään asiaankuuluvat päätökset kolmansien valtioiden Keski-Afrikan tasavallassa toteutettavaan Euroopan unionin YTPP-sotilaskoulutusoperaatioon osallistumista koskevien ehdotusten hyväksymisestä.

               (2)

               Serbian tasavallan osallistumista koskevan EUTM RCA-operaation EU:n operaation komentajan suosituksen ja sitä koskevan Euroopan unionin sotilaskomitean lausunnon perusteella Serbian tasavallan osallistuminen olisi hyväksyttävä ja se olisi katsottava merkittäväksi.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   Kolmansien valtioiden osallistuminen
   1.   Hyväksytään Serbian tasavallan osallistuminen EUTM RCA -operaatioon, ja osallistuminen katsotaan merkittäväksi.
   2.   Serbian tasavalta vapautetaan suorittamasta rahoitusosuutta EUTM RCA -operaation talousarvioon.
   2 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 7 päivänä joulukuuta 2016.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 104, 20.4.2016, s. 21.


title: Euroopan parlamentin päätös (EU) 2016/1552, annettu 28 päivänä huhtikuuta 2016, vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2014

text:
               14.9.2016

               FI

               Euroopan unionin virallinen lehti

               L 246/324

         EUROOPAN PARLAMENTIN PÄÄTÖS (EU) 2016/1552,
   annettu 28 päivänä huhtikuuta 2016,
   vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2014
   EUROOPAN PARLAMENTTI, joka

               —

               ottaa huomioon Euroopan koulutussäätiön lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan koulutussäätiön tilinpäätöksestä varainhoitovuodelta 2014 sekä säätiön vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä säätiölle (05584/2016 – C8-0071/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan koulutussäätiön perustamisesta 16. joulukuuta 2008 annetun Euroopan parlamentin ja neuvoston asetuksen (EY) N:o 1339/2008 (4) ja erityisesti sen 17 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A8-0116/2016),

               1.

               myöntää Euroopan koulutussäätiön johtajalle vastuuvapauden säätiön talousarvion toteuttamisesta varainhoitovuonna 2014;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan koulutussäätiön johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 266.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EUVL L 354, 31.12.2008, s. 82.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: Neuvoston päätös (Euratom) 2015/2227, annettu 10 päivänä marraskuuta 2015, hyväksynnän antamiseksi sille, että Euroopan komissio tekee ydinmateriaalivalvonnan soveltamiseksi ydinaseet Latinalaisessa Amerikassa ja Karibian valtioissa kieltävän sopimuksen puitteissa tehdyn Ison-Britannian ja Pohjois-Irlannin yhdistyneen kuningaskunnan, Euroopan atomienergiayhteisön ja Kansainvälisen atomienergiajärjestön välisen sopimuksen pöytäkirjoihin 1 ja 2 ehdotetut muutokset

text:
               3.12.2015

               FI

               Euroopan unionin virallinen lehti

               L 317/9

         NEUVOSTON PÄÄTÖS (Euratom) 2015/2227,
   annettu 10 päivänä marraskuuta 2015,
   hyväksynnän antamiseksi sille, että Euroopan komissio tekee ydinmateriaalivalvonnan soveltamiseksi ydinaseet Latinalaisessa Amerikassa ja Karibian valtioissa kieltävän sopimuksen puitteissa tehdyn Ison-Britannian ja Pohjois-Irlannin yhdistyneen kuningaskunnan, Euroopan atomienergiayhteisön ja Kansainvälisen atomienergiajärjestön välisen sopimuksen pöytäkirjoihin 1 ja 2 ehdotetut muutokset
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen alakohdan,
   ottaa huomioon Euroopan komission suosituksen,
   sekä katsoo seuraavaa:

               (1)

               Komissio on 23 päivänä syyskuuta 2013 annetulla neuvoston päätöksellä hyväksyttyjen neuvotteluohjeiden mukaisesti neuvotellut ydinmateriaalivalvonnan soveltamiseksi ydinaseet Latinalaisessa Amerikassa ja Karibian valtioissa kieltävän sopimuksen puitteissa tehdyn Ison-Britannian ja Pohjois-Irlannin yhdistyneen kuningaskunnan, Euroopan atomienergiayhteisön ja Kansainvälisen atomienergiajärjestön välisen sopimuksen pöytäkirjoihin 1 ja 2 ehdotetut muutokset, jäljempänä pöytäkirjojen 1 ja 2 ’muutokset’.

               (2)

               Euroopan komissiolle olisi annettava valtuutus tehdä pöytäkirjojen 1 ja 2 muutokset,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan Euroopan komissiolle valtuutus tehdä ydinmateriaalivalvonnan soveltamiseksi ydinaseet Latinalaisessa Amerikassa ja Karibian valtioissa kieltävän sopimuksen puitteissa tehdyn Ison-Britannian ja Pohjois-Irlannin yhdistyneen kuningaskunnan, Euroopan atomienergiayhteisön ja Kansainvälisen atomienergiajärjestön välisen sopimuksen pöytäkirjojen 1 ja 2 muutokset.
   Pöytäkirjojen 1 ja 2 muutosten teksti on liitetty tähän päätökseen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 10 päivänä marraskuuta 2015.

            Neuvoston puolesta

            Puheenjohtaja

         P. GRAMEGNA

      LIITE

                  I

                  Korvataan ydinmateriaalivalvonnan soveltamiseksi ydinaseet Latinalaisessa Amerikassa ja Karibian valtioissa kieltävän sopimuksen puitteissa tehdyn Ison-Britannian ja Pohjois-Irlannin yhdistyneen kuningaskunnan, Euroopan atomienergiayhteisön ja Kansainvälisen atomienergiajärjestön välisen sopimuksen, jäljempänä ’ydinmateriaalivalvontasopimus’, pöytäkirjassa 1 oleva I artikla seuraavasti:

                              ”I

                                          A)

                                          Siihen saakka, kun

                                                      (1)

                                                      Pöytäkirjassa I tarkoitetuilla Yhdistyneestä kuningaskunnasta riippuvaisilla alueilla on ydinenergian rauhanomaisessa käytössä ydinmateriaalia määrinä, jotka ylittävät rajat, jotka vahvistetaan kyseisentyyppisille materiaaleille ydinmateriaalien valvonnan soveltamiseksi ydinaseet Latinalaisessa Amerikassa ja Karibian valtioissa kieltävän sopimuksen puitteissa Yhdistyneen kuningaskunnan, yhteisön ja järjestön välillä tehdyn sopimuksen, jäljempänä ’sopimus’, 35 artiklassa, tai

                                                      (2)

                                                      on tehty päätös rakentaa osiossa ’Määritelmät’ määritelty laitos tai antaa lupa sellaisen laitoksen rakentamiselle pöytäkirjassa I tarkoitetuilla Yhdistyneestä kuningaskunnasta riippuvaisilla alueilla,
                                                      sopimuksen II osan määräysten täytäntöönpano keskeytetään lukuun ottamatta 31–37, 39, 47, 48, 58, 60, 66, 67, 69, 71–75, 81, 83–89, 93 ja 94 artiklaa.

                                          B)

                                          Sopimuksen 32 artiklan a ja b alakohdan mukaisesti ilmoitettavat tiedot voidaan koota ja toimittaa vuosikertomuksessa; vastaavasti vuosikertomus annetaan tarpeen mukaan 32 artiklan c alakohdassa kuvattujen ydinmateriaalien tuonnista ja viennistä.

                                          C)

                                          Jotta sopimuksen 37 artiklassa määrätyt täydentävät järjestelyt voidaan toteuttaa oikea-aikaisesti, yhteisö

                                                      (1)

                                                      ilmoittaa järjestölle riittävän ajoissa siitä, että sillä on ydinmateriaaleja ydinenergian rauhanomaisessa käytössä koskevassa pöytäkirjassa I tarkoitetuilla Yhdistyneestä kuningaskunnasta riippuvaisilla alueilla määrinä, jotka ylittävät tämän artiklan A jaksossa tarkoitetut rajat, tai

                                                      (2)

                                                      ilmoittaa järjestölle heti, kun on tehty päätös rakentaa laitos tai antaa lupa laitoksen rakentamiseen pöytäkirjassa I tarkoitetuilla Yhdistyneestä kuningaskunnasta riippuvaisilla alueilla,
                                                      riippuen siitä, kumpi edellä mainituista tapahtuu ensiksi. Tällöin on Yhdistyneen kuningaskunnan, yhteisön ja järjestön välillä sovittava tarvittaessa menettelyistä, jotka liittyvät sopimuksessa määrättyjen ydinmateriaalivalvontaa koskevien velvoitteiden soveltamisen yhteydessä harjoitettavaan yhteistyöhön.”.

                  II

                  Korvataan ydinmateriaalivalvontasopimuksen pöytäkirjassa 2 oleva I artikla seuraavasti:

                              ”I

                              Kun yhteisö ilmoittaa järjestölle tämän sopimuksen pöytäkirjassa 1 olevan 1 jakson C alajakson mukaisesti, että ydinmateriaaleja on ydinenergian rauhanomaisessa käytössä pöytäkirjassa I tarkoitetuilla Yhdistyneestä kuningaskunnasta riippuvaisilla alueilla määrinä, jotka ylittävät tämän sopimuksen pöytäkirjassa I olevan 1 jakson A alajakson 1 kohdassa tarkoitetut rajat, tai että on tehty tämän sopimuksen pöytäkirjassa I olevan 1 jakson A alajakson 2 kohdassa tarkoitettu päätös rakentaa osiossa ’Määritelmät’ määritelty laitos tai antaa lupa sellaisen laitoksen rakentamiselle pöytäkirjassa I tarkoitetuilla Yhdistyneestä kuningaskunnasta riippuvaisilla alueilla, riippuen siitä, kumpi tapahtuu ensiksi, Yhdistyneen kuningaskunnan, yhteisön ja järjestön on sovittava pöytäkirjasta, jossa käsitellään sopimuksessa määrättyjen ydinmateriaalivalvontaa koskevien velvoitteiden soveltamisen yhteydessä harjoitettavaan yhteistyöhön liittyviä menettelyjä. Tällaisilla menettelyillä lujitetaan sopimuksen tiettyjä määräyksiä ja niissä erityisesti tarkennetaan edellytykset ja keinot, joilla edellä mainittu yhteistyö pannaan täytäntöön siten, että vältytään ydinmateriaalivalvonnan tarpeettomilta päällekkäisyyksiltä. Menettelyjen on mahdollisuuksien mukaan perustuttava yhteisön jäsenvaltioiden, yhteisön ja järjestön muiden sopimusten, asiaa koskevat yhteisön ja järjestön erityiset yhteisymmärryspöytäkirjat mukaan lukien, pöytäkirjojen mukaisesti jo aikaisemmin voimassa olleisiin menettelyihin ja kyseisissä sopimuksissa määrättyihin täydentäviin järjestelyihin.”.


title: 2006/581/EY: Komission päätös, tehty 7 päivänä elokuuta 2006 rikos- ja rikoslainkäyttötietoihin liittyviä toimintapoliittisia tarpeita käsittelevän asiantuntijaryhmän perustamisesta

text:
               29.8.2006

               FI

               Euroopan unionin virallinen lehti

               L 234/29

      KOMISSION PÄÄTÖS,
   tehty 7 päivänä elokuuta 2006
   rikos- ja rikoslainkäyttötietoihin liittyviä toimintapoliittisia tarpeita käsittelevän asiantuntijaryhmän perustamisesta
   (2006/581/EY)
   EUROOPAN YHTEISÖJEN KOMISSIO, joka
   ottaa huomioon Euroopan unionista tehdyn sopimuksen,
   sekä katsoo seuraavaa:

               (1)

               Euroopan unionista tehdyn sopimuksen 29 artiklassa annetaan Euroopan unionille ja sen jäsenvaltioille tehtäväksi varmistaa, että unioni tarjoaa kansalaisille korkeatasoisen suojan vapauteen, turvallisuuteen ja oikeuteen perustuvalla alueella ehkäisemällä ja torjumalla sekä järjestäytynyttä että muuta rikollisuutta.

               (2)

               Voidakseen tukea rikoksia ja rikoslainkäyttöä koskevien yhdenmukaisten ja vertailukelpoisten Euroopan unionin tilastojen kehittämistä komission saattaa olla tarpeen hyödyntää jäsenvaltioiden edustajien ja neuvoa-antavan elimen asiantuntijoiden asiantuntemusta. Tilastot ovat keskeisiä yhteisön lainsäädännön ja toimintapolitiikan kehittämistä ja seuraamista varten, kuten toimintasuunnitelmassa Haagin ohjelman toteuttamiseksi (1) todetaan.

               (3)

               Yhteisön tilastojen laatimista säännellään yhteisön tilastoista 17 päivänä helmikuuta 1997 annetulla neuvoston asetuksella (EY) N:o 322/97 (2) ja toimet yhteisön tilastojen laatimiseksi toteutetaan yhteisön tilasto-ohjelman ja siihen liittyvien vuosiohjelmien (3) mukaisesti noudattaen periaatteita, jotka on esitetty tilasto-ohjelmakomitean 24 päivänä helmikuuta 2005 hyväksymissä Euroopan tilastoja koskevissa käytännesäännöissä. Käytännesäännöt on liitetty kansallisten ja yhteisön tilastoviranomaisten riippumattomuudesta, koskemattomuudesta ja vastuuvelvollisuudesta 25 päivänä toukokuuta 2005 Euroopan parlamentille ja neuvostolle annettuun komission tiedonantoon (4).

               (4)

               Asiantuntijaryhmä olisi muodostettava henkilöistä, joilla on pätevyys käsitellä toimintapoliittisia tarpeita ja neuvoa, miten rikoksia ja rikoslainkäyttöä koskevia indikaattoreita ja tietoa voitaisiin käyttää vaikuttavasti.

               (5)

               Olisi annettava säännökset tietojen julkistamisesta asiantuntijaryhmän jäsenten toimesta, rajoittamatta kuitenkaan komission päätöksen 2001/844/EY, EHTY, Euratom (5) liitteessä esitettyjen komission turvallisuussääntöjen soveltamista.

               (6)

               Asiantuntijaryhmän jäseniin liittyvien henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (6) säännöksiä.

               (7)

               Sen vuoksi olisi perustettava rikos- ja rikoslainkäyttötietoihin liittyviä toimintapoliittisia tarpeita käsittelevä asiantuntijaryhmä ja määritettävä sen tehtävät ja rakenne.

               (8)

               Asiantuntijaryhmän perustamisella ei kumota mitään aiempaa päätöstä.

               (9)

               Asiantuntijaryhmän jäsenet olisi nimitettävä aluksi kahden vuoden toimikaudeksi, jonka jälkeen komissio harkitsee, onko ryhmän toimintaa syytä jatkaa,

         ON TEHNYT TÄMÄN PÄÄTÖKSEN:
   1 artikla
   Komissio perustaa rikos- ja rikoslainkäyttötietoihin liittyviä toimintapoliittisia tarpeita käsittelevän asiantuntijaryhmän, jäljempänä ’asiantuntijaryhmä’.
   2 artikla
   Tehtävä
   Asiantuntijaryhmän tehtävänä on:

               —

               avustaa komissiota luomaan yhteistyötä jäsenvaltioiden ja muiden järjestöjen ja elinten välille niiden toteuttaessa rikollisuuden ja rikoslainkäytön mittaamista koskevaa kattavaa ja johdonmukaista EU:n strategiaa koskevaa toimintasuunnitelmaa (7);

               —

               avustaa komissiota määrittämään rikos- ja rikoslainkäyttötietoihin liittyvät toimintapoliittiset tarpeet EU:n tasolla;

               —

               avustaa komissiota määrittämään rikollisuutta ja rikoslainkäyttöä mittaavien yhteisten indikaattoreiden ja välineiden kehittämistarpeet;

               —

               avustaa komissiota kehittämään yhteisiä indikaattoreita ja muita tarvittavia tietoja;

               —

               antaa komissiolle tutkimus- ja kehitystarpeita ja tutkimus- ja kehitystyön tuloksia koskevia neuvoja, jotta nämä tarpeet ja tulokset voitaisiin ottaa huomioon edellä mainittua EU:n toimintasuunnitelmaa toteutettaessa;

               —

               antaa komissiolle yksityisen ja akateemisen sektorin edustajien tai muiden sektorien kanssa tehtävää yhteistyötä koskevia neuvoja merkityksellisen tiedon ja kokemuksen hyödyntämiseksi edellä mainitun EU:n toimintasuunnitelman toteuttamisessa.

         3 artikla
   Kuuleminen
   Komissio voi kuulla asiantuntijaryhmää mistä tahansa asiasta, joka liittyy rikollisuuden ja rikoslainkäytön mittaamiseen ja erityisesti toimintapoliittisten tarpeiden määrittämiseen rikos-ja rikoslainkäyttötilastojen kehittämisessä.
   4 artikla
   Jäsenten nimittäminen
   1.   Asiantuntijaryhmä muodostuu enintään 50 jäsenestä, ja siihen kuuluu vähintään 40 prosenttia kummankin sukupuolen edustajia, jotka:

               a)

               edustavat EU:n jäsenvaltioiden, unioniin liittyvien valtioiden ja jäsenehdokasvaltioiden oikeus- ja sisäasiain viranomaisia;

               b)

               edustavat Euroopan unionin elimiä ja verkostoja, joilla on kokemusta ja asiantuntemusta rikos- ja rikoslainkäyttötietojen analysoimisesta ja kehittämisestä toimintapoliittisiin tarpeisiin, kuten eurooppalainen rikoksentorjuntaverkosto (EUCPN); Euroopan huumausaineiden ja niiden väärinkäytön seurantakeskus (EMCDDA); Eurojust; EU:n poliisipäälliköiden operatiivinen toimintaryhmä (EPCTF); Euroopan poliisivirasto (Europol); Euroopan unionin jäsenvaltioiden operatiivisesta ulkorajayhteistyöstä huolehtiva virasto (Frontex) ja Euroopan rasismin ja muukalaisvihan seurantakeskus (EUMC) sekä Euroopan turvallisuus- ja yhteistyöjärjestö (ETYJ);

               c)

               edustavat kansainvälisiä järjestöjä ja valtiosta riippumattomia järjestöjä, joilla on kokemusta ja asiantuntemusta rikos- ja rikoslainkäyttötietojen analysoimisesta ja kehittämisestä toimintapoliittisiin tarpeisiin, kuten Euroopan neuvosto; European Sourcebook Group; Yhdistyneiden Kansakuntien lastenavun rahasto (UNICEF); Yhdistyneiden Kansakuntien huumeiden ja rikollisuuden torjunnan toimisto (UNODC) sekä Maailman terveysjärjestö (WHO);

               d)

               ovat yksityishenkilöitä, joilla on tieteellisessä tutkimustyössä tai yksityisellä sektorilla hankittua asiantuntemusta rikos- ja rikoslainkäyttötietojen analysoimisesta EU:n jäsenvaltioissa.

         2.   Komission oikeus-, vapaus- ja turvallisuusasioiden pääosasto nimittää asiantuntijaryhmän jäsenet 2 artiklassa ja 4 artiklan 1 kohdassa mainittujen alojen asiantuntijoista. Viranomaiset tai järjestöt nimeävät 4 artiklan 1 kohdan a, b ja c alakohdassa tarkoitetut jäsenet, ja 4 artiklan 1 kohdan d alakohdassa tarkoitetut jäsenet nimitetään hakuilmoitukseen vastanneiden joukosta.
   Kukin jäsenvaltio, unioniin liittyvä valtio ja jäsenehdokasvaltio nimeää jäsenyyttä varten kaksi henkilöä (kumpaakin sukupuolta), joista komissio nimittää toisen. Varajäseniä nimitetään yhtä monta kuin asiantuntijaryhmässä on varsinaisia jäseniä. Heidät nimitetään samoin ehdoin kuin varsinaiset jäsenet. Varajäsenet korvaavat poissa olevat jäsenet automaattisesti.
   3.   Edellä 4 artiklan 1 kohdan a, b ja c alakohdassa tarkoitetut jäsenet nimitetään viranomaisen tai valtiosta riippumattoman järjestön edustajina. Edellä 4 artiklan 1 kohdan d alakohdassa tarkoitetut jäsenet nimitetään yksityishenkilöinä, ja heidän on komissiolle neuvoja antaessaan oltava ulkopuolisesta vaikutuksesta riippumattomia.
   4.   Asiantuntijaryhmän jäsenet toimivat tehtävässään, kunnes heidän tilalleen nimitetään uusi jäsen tai heidän toimikautensa päättyy.
   5.   Jäsenille, jotka eivät pysty enää osallistumaan tehokkaasti asiantuntijaryhmän työhön, jotka eroavat tai jotka eivät noudata tämän artiklan ensimmäisessä tai toisessa luetelmakohdassa tai Euroopan yhteisön perustamissopimuksen 287 artiklassa mainittuja edellytyksiä, voidaan nimittää seuraaja jäljellä olevaksi toimikaudeksi.
   6.   Niiden jäsenten, jotka on nimitetty yksityishenkilöinä (edellä 3 kohta), on joka vuosi allekirjoitettava sitoumus toimimisesta yleisen edun hyväksi sekä ilmoitus sellaisten sidonnaisuuksien puuttumisesta tai olemassaolosta, jotka voisivat vaarantaa heidän puolueettomuutensa.
   7.   Yksityishenkilöinä nimitettyjen jäsenten nimet julkaistaan oikeus-, vapaus- ja turvallisuusasioiden pääosaston Internet-sivuilla ja Euroopan unionin virallisen lehden C-sarjassa. Jäsenten nimien keruussa, käsittelyssä ja julkaisemisessa noudatetaan asetuksen (EY) N:o 45/2001 säännöksiä.
   5 artikla
   Toiminta
   1.   Komissio huolehtii asiantuntijaryhmän puheenjohtajuudesta.
   2.   Komissio sovittaa asiantuntijaryhmän työn yhteen rikos- ja rikoslainkäyttötilastoja käsittelevän työryhmän työn kanssa. Eurostat perustaa tällaisen kansallisia tilastoviranomaisia edustavan työryhmän yhteisön tilasto-ohjelman puitteissa. Komissio on vastuussa ryhmien työskentelyn johdonmukaisuudesta ja pyrkii mahdollisuuksien mukaan järjestämään yhteisiä kokouksia tai pitämään ryhmien kokoukset samana päivänä.
   3.   Komissio sovittaa asiantuntijaryhmän työn soveltuvin osin yhteen asiaan liittyvän muun komission työn kanssa.
   4.   Ryhmä voi komission kanssa siitä sovittuaan perustaa enintään 15 jäsenestä muodostettavia alaryhmiä tarkastelemaan erityiskysymyksiä asiantuntijaryhmän määrittelemän tehtävänannon mukaisesti. Alaryhmät lakkautetaan heti kun ne ovat täyttäneet tehtävänsä.
   5.   Komission edustaja voi kutsua käsiteltävän asian erityisasiantuntijoita tai asiaa hyvin tuntevia tarkkailijoita, myös kolmansista maista, osallistumaan asiantuntijaryhmän tai alaryhmien työhön, jos tämä on hyödyllistä ja/tai tarpeen.
   6.   Asiantuntijaryhmän tai sen alaryhmän toiminnan yhteydessä saatuja tietoja ei saa levittää, jos kyseiset tiedot ovat komission mielestä luottamuksellisia.
   7.   Asiantuntijaryhmä ja sen alaryhmät kokoontuvat yleensä komission tiloissa komission kutsusta komission vahvistamien menettelyjen ja aikataulun mukaisesti. Komissio huolehtii ryhmän sihteeripalveluista. Muut komission virkamiehet, joita asia koskee, voivat olla läsnä asiantuntijaryhmän ja sen alaryhmien kokouksissa.
   8.   Asiantuntijaryhmä hyväksyy työjärjestyksensä komission vahvistaman työjärjestyksen mallin pohjalta (8).
   9.   Komissio voi julkaista Internetissä tai muulla tavoin asiantuntijaryhmän laatimia yhteenvetoja, päätelmiä, osittaisia päätelmiä tai valmisteluasiakirjoja asianomaisen asiakirjan alkukielellä.
   6 artikla
   Kokouskulut
   Komissio korvaa asiantuntijaryhmän toimintaan liittyvät jäsenten, asiantuntijoiden ja tarkkailijoiden matkakulut ja tarvittaessa oleskelukulut ulkopuolisille asiantuntijoille maksettavia korvauksia koskevien komission sisäisten sääntöjen mukaisesti.
   Jäsenet, asiantuntijat ja tarkkailijat eivät saa palkkiota tehtäviensä hoidosta.
   Kokouskulut korvataan komission vastuuyksiköitten ryhmälle varaaman vuositalousarvion rajoissa.
   7 artikla
   Soveltaminen
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 7 päivänä elokuuta 2006.

            Komission puolesta

         Franco FRATTINI

            Varapuheenjohtaja

      (1)  EUVL C 198, 12.8.2005, s. 1. Neuvoston ja komission toimintasuunnitelma vapauden, turvallisuuden ja oikeuden lujittamiseen Euroopan unionissa tähtäävän Haagin ohjelman toteuttamiseksi.

      (2)  EYVL L 52, 22.2.1997, s. 1.

      (3)  Euroopan parlamentin ja neuvoston päätös N:o 2367/2002/EY, tehty 16 päivänä joulukuuta 2002, yhteisön tilasto-ohjelmasta vuosiksi 2003–2007 (EYVL L 358, 31.12.2002, s. 1).

      (4)  Komission suositus kansallisten ja yhteisön tilastoviranomaisten riippumattomuudesta, koskemattomuudesta ja vastuuvelvollisuudesta, KOM(2005) 217 lopullinen.

      (5)  EYVL L 317, 3.12.2001, s. 1.

      (6)  EYVL L 8, 12.1.2001, s. 1.

      (7)  Komission tiedonanto Euroopan parlamentille, neuvostolle ja Euroopan talous- ja sosiaalikomitealle, parhaillaan sisäisellä lausuntokierroksella.

      (8)  Asiakirjan SEC(2005) 1004 liite III.


Avis juridique important

|

31998D0306(01)

Neuvoston päätös, tehty 23 päivänä helmikuuta 1998, Euratomin hankintakeskuksen neuvoa-antavan komitean jäsenen nimeämisestä

Virallinen lehti nro C 070 , 06/03/1998 s. 0001 - 0001

NEUVOSTON PÄÄTÖS,tehty 23 päivänä helmikuuta 1998,Euratomin hankintakeskuksen neuvoa-antavan komitean jäsenen nimeämisestä (98/C 70/01)EUROOPAN UNIONIN NEUVOSTO, jokaottaa huomioon Euroopan atomienergiayhteisön perustamissopimuksen ja erityisesti sen 54 artiklan 2 ja 3 kohdan,ottaa huomioon Euratomin hankintakeskuksen perussäännön X artiklan (1), sellaisena kuin se on viimeksi muutettuna 1 päivänä tammikuuta 1995 tehdyllä päätöksellä 95/1/EY/Euratom/EHTY (2),ottaa huomioon Euratomin hankintakeskuksen neuvoa-antavan komitean jäsenten nimeämisestä 27 päivänä kesäkuuta 1997 tehdyn päätöksen (3),ottaa huomioon komission lausunnon,sekä katsoo, ettäedellä mainitussa komiteassa on vapautunut jäsenen paikka Claude ROLLAND-PIEGUEn erottua, mistä neuvosto sai tiedon 8 päivänä heinäkuuta 1997,on aiheellista täyttää kyseinen paikka, jaRanskan hallitus esitti ehdokkaan 8 päivänä heinäkuuta 1997,ON PÄÄTTÄNYT SEURAAVAA:Ainoa artikla Nimetään Caroline JORANT Euratomin hankintakeskuksen neuvoa-antavan komitean jäseneksi kyseisen komitean jäljellä olevaksi toimikaudeksi eli 28 päivään maaliskuuta 1999 saakka.Tehty Brysselissä 23 päivänä helmikuuta 1998.Neuvoston puolestaR. COOKPuheenjohtaja(1) EYVL 27, 6.12.1958, s. 534/58.(2) EYVL L 1, 1.1.1995, s. 1.(3) EYVL C 210, 11.7.1997, s. 3.


title: Euroopan parlamentin päätös (EU) 2016/1527, annettu 28 päivänä huhtikuuta 2016, Euroopan tasa-arvoinstituutin varainhoitovuoden 2014 tilien päättämisestä

text:
               14.9.2016

               FI

               Euroopan unionin virallinen lehti

               L 246/264

         EUROOPAN PARLAMENTIN PÄÄTÖS (EU) 2016/1527,
   annettu 28 päivänä huhtikuuta 2016,
   Euroopan tasa-arvoinstituutin varainhoitovuoden 2014 tilien päättämisestä
   EUROOPAN PARLAMENTTI, joka

               —

               ottaa huomioon Euroopan tasa-arvoinstituutin lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan tasa-arvoinstituutin tilinpäätöksestä varainhoitovuodelta 2014 sekä instituutin vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä instituutille (05584/2016 – C8-0085/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan tasa-arvoinstituutin perustamisesta 20. joulukuuta 2006 annetun Euroopan parlamentin ja neuvoston asetuksen (EY) N:o 1922/2006 (4) ja erityisesti sen 15 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä naisten oikeuksien ja sukupuolten tasa-arvon valiokunnan lausunnon (A8-0085/2016),

               1.

               toteaa, että Euroopan tasa-arvoinstituutin tilinpäätöstiedot käyvät ilmi tilintarkastustuomioistuimen vuosikertomuksen liitteestä;

               2.

               hyväksyy Euroopan tasa-arvoinstituutin varainhoitovuoden 2014 tilien päättämisen;

               3.

               kehottaa puhemiestä välittämään tämän päätöksen Euroopan tasa-arvoinstituutin johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 168.

      (2)  Ks. alaviite1.

      (3)  EUVL L 298, 26.10.2012, s. 1.

      (4)  EUVL L 403, 30.12.2006, s. 9.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: Neuvoston päätös 2006/483/YUTP, tehty  11 päivänä heinäkuuta 2006 , Norsunluurannikkoon kohdistuvista rajoittavista toimenpiteistä hyväksytyn yhteisen kannan 2004/852/YUTP täytäntöönpanosta

text:
               12.7.2006

               FI

               Euroopan unionin virallinen lehti

               L 189/23

      NEUVOSTON PÄÄTÖS 2006/483/YUTP,
   tehty 11 päivänä heinäkuuta 2006,
   Norsunluurannikkoon kohdistuvista rajoittavista toimenpiteistä hyväksytyn yhteisen kannan 2004/852/YUTP täytäntöönpanosta
   EUROOPAN UNIONIN NEUVOSTO, joka
   ottaa huomioon 13 päivänä joulukuuta 2004 hyväksytyn yhteisen kannan 2004/852/YUTP Norsunluurannikkoon kohdistuvista rajoittavista toimenpiteistä (1) ja erityisesti sen 6 artiklan yhdessä Euroopan unionista tehdyn sopimuksen 23 artiklan 2 kohdan kanssa,
   sekä katsoo seuraavaa:

               (1)

               Neuvosto hyväksyi 13 päivänä joulukuuta 2004 yhteisen kannan 2004/852/YUTP Norsunluurannikkoon kohdistuvista rajoittavista toimenpiteistä Yhdistyneiden Kansakuntien turvallisuusneuvoston päätöslauselmassa 1572(2004) määrättyjen Norsunluurannikkoon kohdistuvien toimenpiteiden täytäntöön panemiseksi.

               (2)

               Neuvosto teki 27 päivänä helmikuuta 2006 päätöksen 2006/172/YUTP, joka sisältää luettelon henkilöistä, joihin sovelletaan turvallisuusneuvoston päätöslauselman 1572(2004) 9 ja 11 kohdassa määrättyjä ja turvallisuusneuvoston päätöslauselman 1643(2005) 1 kohdassa uudistettuja toimenpiteitä.

               (3)

               Euroopan unioni toimitti 1 päivänä toukokuuta 2006 tunnistamista koskevia lisätietoja turvallisuusneuvoston päätöslauselman 1572 (2004) nojalla perustetulle turvallisuusneuvoston komitealle.

               (4)

               Turvallisuusneuvoston komitea hyväksyi 30 päivänä toukokuuta 2006 ajan tasalle saatetun konsolidoidun luettelon henkilöistä, joihin sovelletaan turvallisuusneuvoston päätöslauselman 1572(2004) 9 ja 11 kohdassa määrättyjä ja turvallisuusneuvoston päätöslauselman 1643(2005) 1 kohdassa uudistettuja toimenpiteitä.

               (5)

               Yhteisen kannan 2004/852/YUTP liitteessä olevaa luetteloa olisi mukautettava tämän mukaisesti,

         ON PÄÄTTÄNYT SEURAAVAA:
   1 artikla
   Korvataan yhteisen kannan 2004/852/YUTP liitteessä oleva henkilöiden luettelo tämän päätöksen liitteessä olevalla luettelolla.
   2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 11 päivänä heinäkuuta 2006.

            Neuvoston puolesta

            Puheenjohtaja

         E. HEINÄLUOMA

      (1)  EUVL L 368, 15.12.2004, s. 50. Sellaisena kuin se on viimeksi muutettuna päätöksellä 2006/172/YUTP (EUVL L 61, 2.3.2006, s. 21).

      LIITE
      4 artiklassa tarkoitettu henkilöiden luettelo

                  ”1.

                  Sukunimi ja etunimet: BLÉ, Charles Goudé
                  Peitenimet: Général; Genie de kpo; Gbapé Zadi,
                  Vuonna 2001 tiedossa ollut osoite: Yopougon Selmer, Bloc P 170; myös Hotel Ivoire
                  Syntymäaika: 1.1.1972
                  Syntymäpaikka: Guibéroua (Gagnoa)
                  Passin tai henkilötodistuksen numero: PD. AE/088 DH 12
                  Kansalaisuus: Norsunluurannikon
                  Muut tiedot: COJEPin (’Jeune patriotes’) johtaja

                  2.

                  Sukunimi ja etunimet: KOUADIO, Djué Ngoran Eugène
                  Syntymäaika: 20.12.1969 tai 1.1.1966
                  Passin tai henkilötodistuksen numero: 04 LE 017521, myönnetty 10.2.2005 ja voimassa 10.2.2008 saakka
                  Kansalaisuus: Norsunluurannikon
                  Muut tiedot: ’Union des Patriotes pour la Liberation Totale de la Côte d’Ivoire (UPLTCI)’ -liiton johtaja

                  3.

                  Sukunimi ja etunimi: FOFIE, Martin Kouakou
                  Syntymäaika: 1.1.1968
                  Kansalaisuus: Norsunluurannikon
                  Muut tiedot: Alikersantti, Forces nouvelles -joukkojen johtaja, Korhogon alue”